marsh-mellow/assamese_wikipedia huggingface dataset:
দ্য কেৰালা ষ্টৰী ২০২৩ চনৰ ভাৰতীয় হিন্দী ছবি ইয়াৰ পৰিচালক সুদীপ্ত সেন আৰু প্ৰযোজক বিপুল অমৃতলাল শ্বাহ ছবিখনত অভিনয় কৰিছে অদা শৰ্মা, যোগিতা বিহানী, ছোনিয়া বালানী আৰু সিদ্ধি ইদনানী কাহিনীটোত কেৰালাৰ এদল হিন্দু মহিলাৰ কাহিনী অনুসৰণ কৰা হৈছে, যিয়ে ইছলাম ধৰ্ম গ্ৰহণ কৰি ইৰাক আৰু ছিৰিয়াৰ চৰমপন্থী সন্ত্ৰাসবাদী সংগঠন ইছলামিক ষ্টেটত যোগদান কৰে

পটভূমি
দ্য কেৰেলা ষ্টৰীত কেৰালাৰ বিভিন্ন অঞ্চলৰ তিনিগৰাকী যুৱতীৰ কাহিনী বৰ্ণনা কৰা হৈছে, যত প্ৰধানকৈ অপহৰণ কৰা আৰু পৰৱৰ্তী সময়ত জোৰ-জবৰদস্তিকৈ ইছলাম ধৰ্ম গ্ৰহণ কৰোৱা শালিনীৰ কাহিনীৰ ওপৰত গুৰুত্ব দিয়া হৈছে তাৰপাছত শালিনীক উগ্ৰপন্থী কৰি তোলা হয় আৰু সন্ত্ৰাসবাদী হিচাপে আইছিছত যোগদান কৰিবলৈ বাধ্য কৰোৱা হয় 

কলা-কুশলী
অদা শৰ্মা - শালীনী উন্নিকৃষ্ণনফাতিমা
যোগিতা বিহানী
বেনেডিক্ট গেৰেট - পিটাৰ ৰড
ভৱন মখিজা - ভাগ্যলক্ষ্মী
প্ৰণয় পাচৌৰী
সিদ্ধি ইদনানী
চন্দ্ৰ শেখৰ দত্ত - প্ৰচাৰক
উষা সুব্ৰমণিয়ান সক্সেনা - গীতাঞ্জলিৰ মাতৃ
প্ৰণৱ মিশ্ৰ
ছোনিয়া বালানী
বিজয় কৃষ্ণ
এলিনা কৌল - হোছনা
ছানিয়া মিৰ - ফাৰাহ
ব্যৱসায়িক সফলতা
প্ৰথম দিনাই ভাৰতত ছবিখনে গাৰ্ডিয়ান্ছ অৱ দ্য গেলেক্সী ভলিউমৰ উপাৰ্জন অতিক্ৰম কৰি ৮.০৩ কোটি টকা উপাৰ্জন কৰে একেদিনাই মুক্তি পোৱা গাৰ্ডিয়ান্ছ অৱ দ্য গেলাক্সীৰ তৃতীয় খণ্ডই ৭ কোটি উপাৰ্জন কৰে কেৰালা ষ্টৰী ২০২৩ চনৰ বাবে ভাৰতৰ পঞ্চম সৰ্বাধিক উন্মোচনী দিনত সৰ্বাধিক উপাৰ্জনকাৰী

তথ্য সংগ্ৰহ

শ্ৰেণী:হিন্দী চলচ্চিত্ৰ
দ্য কৰ্টেজানছ অৱ বম্বে  () ইছমাইল মাৰ্চেণ্টৰ পৰিচালনাত আৰু মাৰ্চেণ্ট, জেমছ আইভৰী, আৰু ৰুথ প্ৰাৱেৰ ঝাবভালাৰ সহযোগিতাত ১৯৮৩ চনত নিৰ্মিত এখন ব্ৰিটিছ ডকুড্ৰামা দ্য ছবিখনে বোম্বাইৰ পৱন পুল নামেৰে জনাজাত এটা চৌহদৰ ওপৰত গুৰুত্ব কেন্দ্ৰীভূত কৰিছে, যত মনোৰঞ্জন উদ্যোগত কাম কৰাৰ বাবে আগ্ৰহী মহিলাসকলে দিনত পুৰুষ দৰ্শকৰ পৰা টকা পাবলৈ নাচে আৰু খোলাকৈ নকলেও কোৱা হৈছে যে, ৰাতি তেওঁলোকে বেশ্যা হিচাপে কাম কৰে ১৯৮৩ চনৰ জানুৱাৰী মাহত ব্ৰিটেইনৰ চেনেল ফোৰত ছবিখন সম্প্ৰচাৰিত হয় আৰু ১৯৮৬ চনৰ ১৯ মাৰ্চত আমেৰিকাত সীমিত সংখ্যক চিত্ৰগৃহত মুক্তি পায়

মাৰ্চেণ্টে কম বয়সতে কৰ্টেছান বা তৱাইফ সকলৰ বিষয়ে জানিছিল, "ঘৰত বিয়া, সন্তান জন্ম আৰু অন্যান্য উৎসৱৰ সময়ত তেওঁলোক অহা আমি দেখিছিলো তেওঁলোকে গান আৰু নৃত্যৰে মনোৰঞ্জন কৰিছিল আৰু মই প্ৰায়ে তেওঁলোকৰ অনুষ্ঠান উপভোগ কৰিছিলো" ষোল্ল বছৰ বয়সত প্ৰথমবাৰৰ বাবে পৱন পুললৈ যোৱাৰ সময়ত তেওঁৰ মনত পুৰণি স্মৃতিসমূহ জাগৰিত হয় আৰু যিয়ে তেওঁক তৱাইফসকলৰ কাৰ্যকলাপ আৰু অভিজ্ঞতাসমূহ চলচ্চিত্ৰত লিপিবদ্ধ কৰিবলৈ অনুপ্ৰাণিত কৰে 
প্লট
কৰিম সমৰ, চৈয়দ জাফ্ৰি, আৰু জোহৰা ছেহগল হৈছে পেছাদাৰী অভিনেতা তেওঁলোকে অঞ্চলটোৰ প্ৰকৃত বাসিন্দাসকলৰ সৈতে ভাব বিনিময় কৰে সমৰে এজন ভাড়া সংগ্ৰাহকৰ চৰিত্ৰত অভিনয় কৰিছে, যিয়ে এজন ঘৰৰ মালিকক প্ৰতিনিধিত্ব কৰে তেওঁ মাৰ্চেণ্টৰ বন্ধু আছিল আৰু প্ৰকল্পটোত সন্মতি জনাইছিল জাফ্ৰিৰ ভূমিকা হৈছে এজন অভিনেতাৰ, যাৰ এগৰাকী তৱাইফৰ প্ৰতি থকা মোহ আৱেগলৈ ৰূপান্তৰিত হয় ছেহগাল এগৰাকী অৱসৰপ্ৰাপ্ত তৱাইফ মাহীয়েকে এজন ধনী ব্যক্তিৰ ওচৰত তেওঁৰ চোৱাচিতাৰ দায়িত্ব দিয়াৰ আগৰ জীৱনটো মনত পেলায় 
সমালোচনা
দ্য নিউয়ৰ্ক টাইমছৰ ৱালটাৰ গুডমেনে ছবিখনক সমাজবিজ্ঞান, মানৱ আগ্ৰহ আৰু বিদেশী মনোৰঞ্জনৰ এক মনোমোহা ৭৩ মিনিট বুলি অভিহিত কৰি লগতে কয়, যেতিয়া আমি অচিনাকি সংগীতৰ প্ৰতি অভ্যস্ত হৈ পৰিছো, তেতিয়া শ্বটোত নিমজ্জিত হৈ শোষণ পাহৰি যোৱাটো সহজ হৈ পৰে বিশাল নিতম্বযুক্ত তৱাইফসকলে নিজৰ যৌনতাক লৈ প্ৰচুৰ আত্মবিশ্বাসেৰে গতি কৰে, আৰু কিছু পৰিমাণে বিচ্ছিন্ন যেন লগা সকলো পুৰুষ দৰ্শক  তেওঁলোকৰ অভিনয়ৰ দ্বাৰা উত্তেজিত হওক বা পিছলৈ ঘনিষ্ঠ যোগাযোগৰ সম্ভাৱনাৰ থাকক, তাত কোনো গুৰুত্ব নাথাকে" 

ৱেবছাইট ডিভিডি টকৰ বাবে ডিভিডি মুক্তিৰ পৰ্যালোচনাত গ্লেন এৰিক্সনে কয় যে "ইয়াৰ সংগীত আৰু নৃত্য প্ৰদৰ্শনৰ সৈতে দ্য কৰ্টেছানছ অৱ বম্বে এখন আচৰিত তথ্যচিত্ৰ হ'ব যদিহে ই প্ৰামাণিক সামগ্ৰী আৰু প্ৰদৰ্শিত বিষয়বস্তুৰ মাজত পাৰ্থক্য থাকে যদিও আক্ষৰিক অৰ্থত পাৰ্থক্য নাথাকিবও পাৰে আমি চলচ্চিত্ৰ নিৰ্মাতাসকলক বিশ্বাস কৰিব লাগিব যে ইয়াক যি দেখুওৱা হৈছে সেয়া সঠিক'' 
লগতে চাওক
 তৱাইফ
তথ্যসূত্ৰ

বাহ্যিক সংযোগ
 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তথ্যচিত্ৰ
শ্ৰেণী:ইংৰাজী চলচ্চিত্ৰ
দ্য গাইড (, পভদিৰ ) হৈছে ২০১৪ চনৰ ইউক্ৰেইনৰ নাটকীয় ছবি অলেছ ছানিনৰ পৰিচালনাত ছবিখনত অভিনয় কৰিছে ষ্টেনিছলাভ বক্লান, এণ্টন গ্ৰীণ, জেফ বুৰেল, ইৰিনা ছানিনা, আৰু জামালা ইয়াত ছোভিয়েত ইউক্ৰেইনৰ এটা অন্ধ চৰাইৰ গাইড হিচাপে কাম কৰা পিটাৰ শ্বেমৰক নামৰ এজন যুৱকৰ ওপৰত কেন্দ্ৰিত অন্ধ লোকৰ বাবে বিশেষ অডিঅ-বৰ্ণিত সংস্কৰণ আছে 

ইউক্ৰেইনৰ ৰাজ্যিক চলচ্চিত্ৰ সংস্থাৰ দ্বাৰা আংশিকভাৱে বিত্তীয় সাহায্য প্ৰদান কৰা প্ৰায় ১৬,৭৬২,০০০ বাজেটৰ সৈতে প্ৰণ্টো ফিল্মৰ প্ৰযোজক এই ছবিখন তেতিয়া ছবিখন ১৬.৬ মিলিয়ন ডলাৰ উপাৰ্জন, যদিও ইউক্ৰেইনৰ ৰাজ্যিক চলচ্চিত্ৰ সংস্থালৈ ১৪.১ মিলিয়ন ডলাৰ ঘূৰাই দিয়া হয়, যাৰ ফলত প্ৰকৃত ৰাজহ প্ৰায় ২.৫ মিলিয়ন ডলাৰ হয়  ৮৭ সংখ্যক একাডেমী বঁটা প্ৰদান অনুষ্ঠানত ইয়াক শ্ৰেষ্ঠ বিদেশী ভাষাৰ ছবিৰ বাবে ইউক্ৰেইনৰ ছবি হিচাপে নিৰ্বাচিত কৰা হয়,  কিন্তু মনোনীত নহ'ল  ভোটদান প্ৰক্ৰিয়াক লৈ ইউক্ৰেইনত ছবিখনৰ নিৰ্বাচনক লৈ কিছু বিতৰ্কৰ সৃষ্টি হৈছিল 

তাৰ পিছত পিটাৰক উদ্ধাৰ কৰে ইভান কোচেৰ্গা নামৰ এজন অন্ধ বাৰ্ড (কবজাৰ)য়ে বিদেশত জীয়াই থকাৰ আন কোনো সম্ভাৱনা নথকাৰ বাবে পিটাৰ ইভানৰ গাইড হৈ পৰে  ইফালে ভ্লাদিমিৰে পিটাৰক বিচাৰিবলৈ বদ্ধপৰিকৰ

 পটভূমি 
১৯৩০ চনৰ আৰম্ভণিত ছোভিয়েতইউক্ৰেইনত পটভূমি থকা এই ছবিখনত আমেৰিকান অভিযন্তা মাইকেল শ্যুমাৰ নিজৰ দহ বছৰীয়া পুত্ৰ পিটাৰৰ সৈতে সমাজবাদ গঢ়াৰ উদ্দেশ্যে খাৰ্কিভলৈ যাত্ৰা কৰে পিটাৰে সেইখিনিতে অভিনেত্ৰী অলগাৰ প্ৰতি গভীৰ অনুৰাগ পোষণ কৰে, যাক আন এজন অনুৰাগী আছিল আয়ুক্ত ভ্লাদিমিৰ মাইকেলে ছোভিয়েত কৰ্তৃপক্ষৰ গণ খাদ্য জব্দৰ গুপ্ত নথিপত্ৰ উদ্ধাৰ কৰাৰ বাবে ৰে'লগাড়ী চড়াৰ সময়তেই হত্যা কৰা হয় পাছত পিটাৰে আন এটা ডবাত লুকি পিতৃ হত্যাকাণ্ডৰ পৰা বেঁচি গৈ সক্ৰিয় বাঁচি দাঁড়ায় 

ত, দ্য গাইডৰ গড় ৰেটিং ৭.৭১০ 

 অভিনয় 

 ইভান কোচেৰ্গাৰ চৰিত্ৰত ষ্টেনিছলাভ বক্লান
 মাইকেল শ্বেমৰকৰ চৰিত্ৰত জেফ বাৰেলে
 পিটাৰ শ্বেমৰকৰ চৰিত্ৰত এণ্টন স্বয়াটোস্লাভ গ্ৰীণ
 কমৰেড ভ্লাদিমিৰৰ চৰিত্ৰত অলেকজেণ্ডাৰ কবজাৰ
 অৰিচিয়াৰ চৰিত্ৰত ইৰিনা ছানিনা
 অলগাৰ চৰিত্ৰত জামালা

 অভ্যৰ্থনা 
মুক্তি পোৱাৰ পিছৰে পৰা দ্য গাইডে সাধাৰণতে অনুকূল সমালোচনাৰ সৃষ্টি কৰিছে   উদ্ধৃতিৰ প্ৰয়োজন
বঁটা আৰু মনোনয়ন
ইউক্ৰেইনৰ অস্কাৰ কমিটীয়ে দ্য গাইডক মনোনীত কৰা বুলি ঘোষণা কৰাৰ পিছত ইউক্ৰেইনৰ চিনেমাটগ্ৰাফাৰ এছচিয়েশ্যনৰ মুৰব্বী চেৰহি ট্ৰিম্বাককে ধৰি কেইবাজনো ব্যক্তিয়ে প্ৰতিবাদত কমিটীৰ পৰা ওলাই যায় 

 বছৰ বঁটা শ্ৰেণী মনোনীত ব্যক্তি ফলাফল ২০১৪ চনত  আন্তৰ্জাতিক চলচ্চিত্ৰ মহোৎসব  শ্ৰেষ্ঠ অভিনেতা ষ্টেনিছলাভ বক্লান   চিনেমেটগ্ৰাফীৰ বাবে জুৰী বঁটা চাৰ্গেই মিখালচুক   গ্ৰেণ্ড প্ৰিস্ক অলেছ ছানিন   ২০১৪ চনত ৱাৰ্ছ আন্তৰ্জাতিক চলচ্চিত্ৰ মহোৎসৱ  গ্ৰেণ্ড প্ৰিস্ক অলেছ ছানিন   ২০১৫ চনত বিশ্বব্ৰহ্মাণ্ড বহুসংস্কৃতিৰ চলচ্চিত্ৰ মহোৎসৱ  শ্ৰেষ্ঠ ছবিৰ বাবে গ্ৰেণ্ড প্ৰিস্ক অলেছ ছানিন

 তথ্যসূত্ৰ 

 বহিঃসংযোগ 

 ইণ্টাৰনেট মুভি ডেটাবেজে   (ইংৰাজী)
      
 ( ) -  
শ্ৰেণী:চলচ্চিত্ৰ
দ্য গ্ৰেট ইণ্ডিয়ান কিচেন  ()  ২০২১ চনত জিও বেবীয়ে ৰচিত আৰু পৰিচালিত ভাৰতীয় মালয়ালম ভাষাৰ এখন নাট্যধৰ্মী ছবি ছবিখনত এগৰাকী নৱবিবাহিত মহিলাৰ কাহিনী বৰ্ণনা কৰা হৈছে যিয়ে তেওঁৰ স্বামী আৰু তেওঁৰ পৰিয়ালে আশা কৰা ধৰণে অনুগত পত্নী হ'বলৈ সংগ্ৰাম কৰে সংগীত ৰচনা কৰিছিল সুৰজ এছ কুৰুপ আৰু মেথিউছ পুলিকনে

২০২১ চনৰ ১৫ জানুৱাৰীত  প্লেটফৰ্মত মুক্তি পোৱা এই ছবিখনে4 সমালোচকৰ প্ৰশংসা লাভ কৰাৰ লগতে শ্ৰেষ্ঠ ছবি শ্ৰেষ্ঠ চিত্ৰনাট্য (বেবী) আৰু শ্ৰেষ্ঠ শব্দ ডিজাইনাৰ (টনি বাবু)- এই তিনিটা শিতানত কেৰালা ৰাজ্যিক চলচ্চিত্ৰ বঁটা লাভ কৰে

২০২৩ চনত একে শিৰোনামেৰে তামিল ভাষাত পুনৰ নিৰ্মাণ কৰা হয়, যত ঐশ্বৰ্য ৰাজেশ আৰু ৰাহুল ৰবিন্দ্ৰনে মুখ্য চৰিত্ৰত অভিনয় কৰিছে ২০২৫ চনত মুক্তি পোৱা এখন হিন্দী পুনৰ্নিৰ্মাণ হৈছে মিচেছ, য'ত সন্যা মালহোত্ৰা আৰু নিশান্ত দহিয়াই মুখ্য চৰিত্ৰত অভিনয় কৰিছে
মুক্তি
২০২১ চনৰ ১৫ জানুৱাৰীত ছবিখন পোনপটীয়াকৈ মালয়ালম ষ্ট্ৰীমিং প্লেটফৰ্ম নিষ্ট্ৰিমত মুক্তি দিয়া হয়"-'           15" .  . 11  2021.  19  2021. কিন্তু আমাজন প্ৰাইম ভিডিঅ' আৰু নেটফ্লিক্সকে ধৰি কেইবাটাও মূলসুঁতিৰ অ'টিটি প্লেটফৰ্মৰ লগতে প্ৰধান টেলিভিছন চেনেলে সবৰীমালা মহিলা প্ৰৱেশৰ বিষয়টোৰ সৈতে জড়িত কিছুমান দৃশ্যৰ বাবে ছবিখন নিজৰ প্লেটফৰ্ম বা চেনেলত দেখুৱাবলৈ অমান্তি হয়
তথ্য সংগ্ৰহ

বাহ্যিক সংযোগ
 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:মালায়লম চলচ্চিত্ৰ
শ্ৰেণী:২০২১ বৰ্ষৰ চলচ্চিত্ৰ
দ্য গৱৰ্ণমেণ্ট ছাৰ্ভেণ্ট () ২০২৩ চনত মুক্তিলাভ কৰা অসমীয়া ভাষাৰ এখন চলচ্চিত্ৰ ইয়াৰ পৰিচালনা প্ৰদ্যুৎ কুমাৰ ডেকাৰ জয়ন্ত মাধৱ বৰা আৰু প্ৰদ্যুৎ কুমাৰ ডেকাই যুটীয়াভাৱে ইয়াক ৰচনা কৰিছে চলচ্চিত্ৰখনত নিকুমণি বৰুৱা, কপিল বৰা, হিৰণ্য ডেকা, উপকূল বৰদলৈ আদি শিল্পীয়ে অভিনয় কৰিছে ২০২৩ চনৰ ২৪ মাৰ্চত উত্তৰ-পূব চলচ্চিত্ৰ মহোৎসৱত চলচ্চিত্ৰখন মুক্তি দিয়া হয় ছবিখনৰ চিত্ৰগ্ৰহণ কৰা হৈছে মায়ঙত

কাহিনীৰ পটভূমি
চলচ্চিত্ৰখনৰ কাহিনীৰ পটভূমি হৈছে যাদু-মন্ত্ৰৰ ঠাই বুলি খ্যাত মায়ং অৰ্ণৱ বৰা নামৰ এজন মধ্যবয়সীয়া যুৱকে (কপিল বৰা) মায়ঙত ৰাজহ বিষয়াৰূপে নিযুক্তি পায় ঠাইখনৰ সৌন্দৰ্যই অৰ্ণৱৰ মন কাঢ়ি নিয়ে আৰু তেওঁ এজন চহা লোকৰ পত্নী বীণাক লগ পায় পিছলৈ দুয়োৰে মাজত অবৈধ প্ৰেমৰ সম্পৰ্ক গঢ়ি উঠে অৰ্ণৱে অন্ধবিশ্বাসৰ দ্বাৰা প্ৰভাৱিত ঠাইখণ্ডত আধুনিকতাৰ পাতনি মেলিবলৈ যত্ন কৰে কিন্তু গাঁওবাসীয়ে প্ৰাচীন পৰম্পৰা ত্যাগ কৰিবলৈ অপাৰগ হয় এনেতে এদিন বীণাই ইমানদিনে লুকুৱাই ৰখা অসুখ এটাৰ বাবে তেওঁৰ মৃত্যু হয় তেতিয়া অৰ্ণৱৰ ঠাইখণ্ডত থকাৰ ইচ্ছা নোহোৱা হয়

তথ্য সংগ্ৰহ

শ্ৰেণী:অসমীয়া চলচ্চিত্ৰ
দ্য চাইনপ'ষ্ট (পূৰ্বতে দ্য ৱিকিপিডিয়া চাইনপ'ষ্ট) ইংৰাজী ৱিকিপিডিয়াৰ বাতৰি কাকত ৱিকিপিডিয়া সমাজৰ দ্বাৰা চালিত এই অনলাইন সাপ্তাহিক বাতৰিকাকতখন ৱিকিপিডিয়াৰ সদস্যসকলৰ সহায়ত প্ৰকাশ কৰা হয় বাতৰি কাকতখনত ৱিকিপিডিয়া সমাজ, ৱিকিপিডিয়া সম্বন্ধীয় ঘটনা, আৰ্ব্ৰিটেচন কমিটীৰ ৰুলিংসমূহ ৱিকিমিডিয়া ফাউণ্ডেচনৰ ঘটনাৱলী, আৰু আন আন ৱিকিপিডিয়া সম্বন্ধীয় প্ৰকল্পৰ বিষয়ে বাতৰি আদি প্ৰকাশ কৰা হয় 

এই কাকতক জানুৱাৰী ২০০৫ চনত ৱিকিপিডিয়া প্ৰশাসক মাইকেল স্ন'ৱে প্ৰতিষ্ঠা কৰিছিল পূৰ্বতে দ্য ৱিকিপিডিয়া চাইনপ'ষ্ট নামেৰে জনাজাত এই কাকতখনৰ নাম চুটি কৰি দ্য চাইনপ'ষ্ট কৰা হ'ল স্ন'ৱে ফেব্ৰুৱাৰী ২০০৮ চনত তেওঁৰ নাম ৱিকিমিডিয়া ব'ৰ্ড অৱ ট্ৰাষ্টীজত যোগ হোৱালৈকে বৰঙনি আগবঢ়ায়

 বুৰঞ্জী 
-          '   .

 সমল 
দ্য চাইনপ'ষ্টত ৱিকিপিডিয়া, ৱিকিমিডিয়া ফাউণ্ডেচন আৰু অন্যান্য ৱিকিপিডিয়া সম্বন্ধীয় প্ৰকল্পৰ বিষয়ে লেখা প্ৰকাশ কৰা হয় কাকতখন বিনামূলিয়াকৈ বিতৰণ কৰা হয় পাঠকসকলে ই-মেইল যোগে বা ৱিকিপিডিয়া একাউণ্ট থাকিলে নিজৰ বাৰ্তা পৃ্ষ্ঠাৰ যোগে নতুন প্ৰকাশৰ জাননী লাভ কৰিব পাৰে সাধাৰণতে এই কাকত প্ৰতি সপ্তাহত প্ৰকাশ কৰা হয়

 আদৰণি 
বিভিন্ন সময়ত দ্য নিউ য়ৰ্ক টাইমছ, ৱিকিপিডিয়া:দ্য মিচিং মেনুৱেল গ্ৰন্থ, ফৰ্চুন, দ্য ৰেজিষ্টাৰ আদিত দ্য চাইনপ'ষ্টক "মক্ড আপ নিউজপেপাৰ", "ইফ য়ু এক্সপেক্ট টু কণ্টিনিউ এডিটিং এট ৱিকিপিডিয়া ফৰ এনি লেংঠ অৱ টাইম, বাই অল মিন্স চাবস্ক্ৰাইব টু দ্য ৱিকিপিডিয়া চাইনপ'ষ্ট", "ৱিকিপিডিয়াজ ইন্সাইডাৰ নিউজপেপাৰ", "ৱিকিপডিয়াজ অউন প্লাকি নিউজলেটাৰ" আদি আখ্যা দিয়া হৈছে

 তথ্য সংগ্ৰহ 

শ্ৰেণী:ৱিকিপিডিয়া
শ্ৰেণী:বাতৰি কাকত
দ্য চিম্পছনছ হৈছে এখন আমেৰিকান এনিমেটেড চিটকম ফক্স ব্ৰডকাষ্টিং কোম্পানীৰ দ্বাৰা প্ৰচাৰিত এই ধাৰাবাহিকখনৰ নিৰ্মাতা মেট গ্ৰ'নিঙ   চিম্পছন পৰিয়াল অৰ্থাৎ হোমাৰ, মাৰ্জ, বাৰ্ট, লিজা, আৰু মেগীৰে গঠিত এই ধাৰাবাহিকখন আমেৰিকাৰ জীৱনৰ ব্যংগমূলক চিত্ৰণ কাল্পনিক চহৰ স্প্ৰিংফিল্ডত পৰিৱেশিত এই ধাৰাবাহিকখনত সমাজ, পশ্চিমীয়া সংস্কৃতি, টেলিভিছন আৰু মানৱ অৱস্থাৰ ব্যংগাত্মক প্ৰতিফলন ঘটে 

গ্ৰ'নিঙে প্ৰযোজক জেমছ এল ব্ৰুকছৰ ওচৰত এখন এনিমেটেড ধাৰাবাহিকৰ বাবে অনুৰোধ কৰাৰ কিছু সময় পূৰ্বে এই পৰিয়ালটোৰ কল্পনা কৰিছিল চিম্পছনছ্ নামৰ সমস্যাজৰ্জৰ পৰিয়ালটোৰ সদস্যবোৰৰ নাম তেওঁ নিজৰ পৰিয়ালৰ সদস্যসকলৰ নামতেই ৰাখিছিল আৰু নিজৰ নামৰ ঠাইত বাৰ্ট নামটো ৰাখিছিল চিম্পছন শব্দটো শুনিবলৈ  -ৰ দৰে বাবে তেওঁ এই নামটোৱেই বাচি লয় সৰু-সৰু খণ্ডৰ এই এনিমেছনখন     -ৰ অংশ হিচাপে প্ৰথমবাৰ ১৯ এপ্ৰিল,১৯৮৭-ত প্ৰচাৰিত হয় তিনিটা ছিজনৰ পিছত এই খণ্ডবোৰক আধা ঘণ্টাৰ প্ৰাইম টাইম শ্ব'লৈ বিকশিত কৰা হয় আৰু এটা ছিজনত (১৯৮৯১৯৯০) শীৰ্ষ ৩০ ৰেটিঙত অৱতৰণ কৰা ফক্সৰ প্ৰথমখন ছিৰিজ হিচাপে পৰিগণিত হয় 

১৯৮৯ চনৰ ১৭ ডিচেম্বৰত প্ৰথমবাৰৰ বাবে সম্প্ৰচাৰ হোৱা এই ধাৰাবাহিকখনৰ বৰ্তমানলৈকে ৭৫০টা খণ্ড সম্প্ৰচাৰিত হৈছে ছিজন আৰু খণ্ডৰ সংখ্যা দুয়োটা দিশতে ই আটাইতকৈ দীৰ্ঘদিন চলা আমেৰিকান এনিমেটেড ধাৰাবাহিক, আটাইতকৈ দীৰ্ঘদিন চলা আমেৰিকান চিটকম, আৰু আটাইতকৈ দীৰ্ঘদিন চলি আমেৰিকান চিত্ৰনাট্যযুক্ত প্ৰাইমটাইম টেলিভিছন ধাৰাবাহিক ২০০৭ চনৰ ২৭ জুলাইত বিশ্বজুৰি মুক্তি লাভ কৰা, এই ধাৰাবাহিকখনৰ ওপৰত ভিত্তি কৰি নিৰ্মিত    ছবিখনে ৫২৭ মিলিয়ন ডলাৰৰ ওপৰত উপাৰ্জন কৰে এই ধাৰাবাহিকখনে বহুতো কমিক বুক ধাৰাবাহিক, ভিডিঅ' গেম, কিতাপ, আৰু অন্যান্য আনুষংগিক মাধ্যমৰ লগতে কোটি কোটি ডলাৰৰ ব্যৱসায়িক উদ্যোগৰ জন্ম দিছে দা চিম্পছনছ্ ধাৰাবাহিকখন গ্ৰেচি ফিল্মছ আৰু ২০ নং টেলিভিছনৰ যৌথ প্ৰডাকচন  ২০২১ চনৰ ৩ মাৰ্চত এই ধাৰাবাহিকখন ৩৩ আৰু ৩৪ ছিজনৰ বাবে নবীকৰণ কৰা বুলি ঘোষণা কৰা হয়,  যাৰ পিছত দুয়োটা চিজনত ২২টা খণ্ড থকাটো নিশ্চিত কৰা হয়,  ইয়াৰ ফলত খণ্ডৰ সংখ্যা ৭০৬ৰ পৰা ৭৫০লৈ বৃদ্ধি পায় ২০২২ চনৰ ২৫ ছেপ্টেম্বৰত চৌত্ৰিশতম ছিজনৰ প্ৰিমিয়াৰ হৈছিল  ২০২৩ চনৰ ২৬ জানুৱাৰীত এই ধাৰাবাহিকখনৰ ৩৫ আৰু ৩৬ সংখ্যক ছিজনৰ বাবে নবীকৰণ কৰা হয় য'ত মুঠ ৫১টা খণ্ড আছিল সাতটা খণ্ড ছিজন ৩৪ৰ হোল্ডঅভাৰ, আনহাতে বাকী ৪৪টা খণ্ড আগন্তুক ছিজনসমূহৰ প্ৰডাকচন চক্ৰত নিৰ্মাণ কৰা হ'ব, যাৰ ফলত শ্ব'টোৰ সামগ্ৰিক খণ্ডৰ মুঠ সংখ্যা ৮০১টা হ'ব 

১৯৯০ চনত ইয়াৰ প্ৰাৰম্ভিক ছিজনবোৰত চিম্পছনছে ব্যাপক প্ৰশংসা লাভ কৰিছিল, এই খণ্ডবোৰক সাধাৰণতে চিম্পছনছৰ "সোণালী যুগ" বুলি গণ্য কৰা হয় কিন্তু তেতিয়াৰ পৰা ইয়াৰ গুণগত মান লাহে লাহে হ্ৰাস পোৱা বুলি সমালোচনা কৰা হয় টাইম আলোচনীয়ে এই ধাৰাবাহিকখনক ২০ শতিকাৰ শ্ৰেষ্ঠ টেলিভিছন ধাৰাবাহিক বুলি অভিহিত কৰে আৰু দ্য এভি ক্লাবৰ এৰিক এডামছে ইয়াক "ফৰ্মেট নিৰ্বিশেষে টেলিভিছনৰ মুকুটমণ্ডিত কৃতিত্ব" বুলি অভিহিত কৰে  ২০০০ চনৰ ১৪ জানুৱাৰীত চিম্পছন পৰিয়ালক হলিউড ৱাক অৱ ফেমত তৰা প্ৰদান কৰি সন্মান জনোৱা হয় ৩৫টা প্ৰাইমটাইম এমি বঁটা, ৩৪টা এনি বঁটা, আৰু ২টা পিবডি বঁটাকে ধৰি ধাৰাবাহিক হিচাপে আত্মপ্ৰকাশ কৰাৰ পিছত ই কেইবা ডজন বঁটা লাভ কৰিছে হোমাৰৰ বিস্ময়সূচক সংলাপ " '! " ইংৰাজী ভাষালৈ গ্ৰহণ কৰা হৈছে, আনহাতে দ্য চিম্পছনে পিছৰ আন বহুতো প্ৰাপ্তবয়স্কমুখী এনিমেটেড চিটকম টেলিভিছন ধাৰাবাহিকক প্ৰভাৱিত কৰিছে 

তথ্য সংগ্ৰহ

শ্ৰেণী:দূৰদৰ্শন ধাৰাবাহিক
দ্য ছিক্ৰেট ( ইংৰাজী:   )শীৰ্ষক গ্ৰন্থখন পূৰ্বে নিৰ্মিত একে নামৰ চলচ্চিত্ৰৰ আধাৰত ২০০৬ চনত লিখা ৰণ্ডা বায়নৰ আত্মসহায়ক গ্ৰন্থ   ".    . 2007. ইয়াৰ ভিত্তি হৈছে আকৰ্ষণৰ ছদ্মবৈজ্ঞানিক নিয়ম যিয়ে দাবী কৰে যে কেৱল চিন্তাই মানুহৰ জীৱনৰ ভিতৰৰ বস্তুনিষ্ঠ পৰিস্থিতিত প্ৰভাৱ পেলাব পাৰে গ্ৰন্থখনত শক্তিক ইয়াৰ ফলপ্ৰসূতাৰ নিশ্চয়তা হিচাপে অভিযোগ কৰা হৈছে বিশ্বজুৰি ৩ কোটি কপি বিক্ৰী হোৱা এই গ্ৰন্থখনৰ ৫০ টা ভাষালৈ অনুবাদ কৰা হৈছে কিতাপখনত কৰা বৈজ্ঞানিক দাবী সমূহ একাধিক সমালোচকে নাকচ কৰিছে যিয়ে যুক্তি আগবঢ়ায় যে কিতাপখনৰ কোনো মনোবিজ্ঞানিক ভেটি ওপৰত

পৃষ্ঠভূমি
২০০৬ চনৰ মাৰ্চ মাহত দ্য ছিক্ৰেট ছবি হিচাপে মুক্তি পায় আৰু পিছলৈ একে বছৰতে কিতাপ হিচাপে মুক্তি পায় ৱালেছ ৱাটলছৰ ১৯১০ চনৰ গ্ৰন্থ দ্য চাইন্স অৱ গেটিং ৰিচৰ দ্বাৰা প্ৰভাৱিত হৈছে যিখন বায়নে ২০০৪ চনত ব্যক্তিগত আঘাতৰ সময়ত বায়নে কন্যাৰ পৰা লাভ কৰিছিল ছবিখন বা কিতাপখনত দেখুওৱা হোৱা নাই কিন্তু ছবিখনৰ বাবে ৫২টা সাক্ষাৎকাৰৰ ভিতৰত ৩৬টা সাক্ষাৎকাৰৰ ব্যৱস্থা কৰা হৈছে যাৰ বহুতৰে উল্লেখ আছে কিতাপখন

ৰূপৰেখা
বায়নে মূলতঃ মেডাম ব্লাভাটস্কি আৰু নৰ্মান ভিনচেণ্ট পিলৰ দৰে ব্যক্তিয়ে জনপ্ৰিয় কৰা এটা ধাৰণা পুনৰ প্ৰৱৰ্তন কৰে যি কিছুমান কথাৰ বিষয়ে চিন্তা কৰিলে সেইবোৰ মানুহৰ জীৱনত দেখা দিব বায়নে এইখিনি লাভ কৰা বুলি অভিযোগ উত্থাপন কৰা ঐতিহাসিক ব্যক্তিসকলৰ উদাহৰণ দাঙি ধৰিছে বায়নে তিনিটা পদক্ষেপৰ প্ৰক্ৰিয়াৰ উল্লেখ কৰিছে  বাইবেলৰ মথি ২১:২২ পদৰ এটা উদ্ধৃতিৰ ওপৰত ভিত্তি কৰি কৰা হৈছে "আপুনি বিশ্বাসেৰে প্ৰাৰ্থনাত যি বিচাৰে সেইটোয়ে লাভ কৰিব বায়নে কৃতজ্ঞতাৰ গুৰুত্ব আৰু তাৰ পিছৰ অধ্যায়সমূহত নিজৰ সমৃদ্ধি কেনেকৈ উন্নত কৰিব পাৰি তাৰ বিষয়ে বৰ্ণনা কৰা হৈছে সম্পৰ্ক আৰু স্বাস্থ্য বিশ্বব্ৰহ্মাণ্ডৰ বিষয়ে অধিক সাধাৰণ চিন্তাৰ সৈতে

 তথ্য উৎস 
লিখি থকা হৈছে

শ্ৰেণী:ইংৰাজী গ্ৰন্থ
শ্ৰেণী:অ-কাহিনীমূলক গ্ৰন্থ
দ্য ছেণ্টিনেল () এখন দৈনিক ইংৰাজী বাতৰি কাকত ১৯৮৩ চনত গুৱাহাটীত এই বাতৰিকাকতখন প্ৰথম প্ৰকাশ পায় ই উত্তৰ-পূব ভাৰতৰ অন্যতম জনপ্ৰিয় আৰু বহুল প্ৰচলিত ইংৰাজী দৈনিক বাতৰি কাকত কাকতখনৰ উৎকৃষ্ট ভাষা আৰু বৌদ্ধিক দৰ্শনৰ বাবে অসমত যথেষ্ট প্ৰচলিত আৰু জনপ্ৰিয় বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, শ্বিলং আৰু ইটানগৰৰ পৰা একেসময়তে প্ৰকাশ পায় ছেণ্টিনেল গোষ্ঠী উত্তৰ-পূব ভাৰতৰ এক বৃহৎ সংবাদ গোষ্ঠী

দ্য ছেণ্টিনেল কাকতখনৰ প্ৰথম প্ৰকাশ হয় ১৯৮৩ চনত গুৱাহাটীত আৰু জ্যেষ্ঠ সাংবাদিক ধীৰেন্দ্ৰ নাথ বেজবৰুৱা আছিল কাকত খনৰ প্ৰতিষ্ঠাপক সম্পাদক শংকৰ ৰাজখোৱা হৈছে ইংৰাজী দৈনিক খনৰ বৰ্তমানৰ মুখ্য সম্পাদক

বাহ্যিক সংযোগ
 দ্য ছেণ্টিনেলৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
দ্য জিন : এন ইণ্টিমেট হিষ্ট্ৰী () ভাৰতত জন্মগ্ৰহণ কৰা আমেৰিকান চিকিৎসক আৰু কৰ্কট ৰোগ বিশেষজ্ঞ সিদ্ধাৰ্থ মুখাৰ্জীৰ দ্বাৰা লিখিত এখন গ্ৰন্থ ৷ গ্ৰন্থখন ২০১৬ চনৰ ১৭ মে'ত স্ক্ৰিবনাৰে প্ৰকাশ কৰেগ্ৰন্থখনত এৰিষ্টটলৰ পৰা আৰম্ভ কৰি ক্ৰিক, ৱাটছন আৰু ফ্ৰেংকলিনলৈকে আৰু তাৰ পিছত মানৱ জিনৰ ৰেখাচিত্ৰ অংকন কৰা একবিংশ শতিকাৰ বিজ্ঞানীসকলৰ ইতিহাসৰ বিষয়ে লেখা হৈছে গ্ৰন্থখনত মানুহৰ মংগল আৰু বৈশিষ্ট্য নিৰ্ণয় কৰাত জিনীয় বিজ্ঞানৰ শক্তিৰ বিষয়ে আলোচনা কৰা হৈছে ইয়াত মানসিক ৰোগকে ধৰি সিদ্ধাৰ্থ মুখাৰ্জীৰ পৰিয়ালৰ ব্যক্তিগত জিনীয় ইতিহাসৰ বিষয়ে গভীৰভাৱে আলোচনা কৰা হৈছে কিন্তু জিনীয় প্ৰৱণতাই ব্যক্তি বা তেওঁলোকৰ ভাগ্যৰ সংজ্ঞা নিৰূপণ কৰিবলৈ নিদিয়াৰ দিশতো ই এক সতৰ্কবাণী প্ৰকাশিত কৰিছে, যি মানসিকতাই ইতিহাসত ইউজেনিক্সৰ উত্থানৰ সূচনা কৰিছিল বুলি লেখকে কয়

 বঁটা আৰু সন্মান 

 ২০১৬: ৰয়েল ছচাইটি প্ৰাইজ ফৰ চাইন্স বুকছৰ চৰ্টলিষ্ট,"          2016 ".   . 6  2016.
 ২০১৬: নন-ফিকচন লংলিষ্টৰ বাবে বেইলী গিফৰ্ড বঁটা,"       '   ". 20  2016.
 ২০১৬: ৱাশ্বিংটন পোষ্টৰ ২০১৬ চনৰ ১০ খন শ্ৰেষ্ঠ কিতাপ,"10    2016".   . 17  2016.
 ২০১৬: বিজ্ঞান আৰু প্ৰযুক্তিৰ বাবে গুডৰিডছ চয়ছ এৱাৰ্ডৰ মনোনীত,
 ২০১৭: ৱেলকাম বুক প্ৰাইজৰ চৰ্টলিষ্ট,
 ২০১৭: পেনই.অ. সাহিত্য বিজ্ঞানৰ বাবে উইলছন বঁটা ৰাইটিং লংলিষ্টৰ বাবে মনোনীত,
 ২০১৭: বিজ্ঞানত ফাই বিটা কাপ্পা ছচাইটিৰ গ্ৰন্থ বঁটা,  (1  2017). "   -  ". ..     .   .৷

 সমালোচনা 
দ্য চানডে টাইমছৰ ব্ৰাইয়ান এপলয়াৰ্ডে গ্ৰন্থখনক "নাটকীয় আৰু নিখুঁত... আটাইতকৈ আমূল, বিতৰ্কিত আৰু উপশিৰোনামাৰ পৰা ধাৰ ল'লে আমাৰ সময়ৰ অন্তৰংগ বিজ্ঞান বুলি নিশ্চিত যেন লগা ৰোমাঞ্চকৰ আৰু ব্যাপক বিৱৰণী তেওঁ এজন স্বাভাৱিক গল্পকাৰ"

এণ্ড্ৰু ছলমনে ৱাশ্বিংটন পোষ্টত লিখিছে: "স্থাপত্যৰ নিখুঁত আৰু ৰসাল আখ্যানৰ সংযোগ ৷ বিৰোধাভাষ যুক্ত বিৱৰণ, অস্থিৰতা আৰু বিদ্ৰুপ সকলোৰে প্ৰতি সমদৃষ্টি ৷ ৰাসায়নিক বিমূৰ্ততাত প্ৰোথিত আৱেগিক সত্যবোৰ বিচাৰি উলিওৱাৰ প্ৰভাৱেৰে মুখাৰ্জীয়ে আপোনাক সমৃদ্ধ কৰে"

 তথ্যসূত্ৰ 
শ্ৰেণী:অ-কাহিনীমূলক গ্ৰন্থ
শ্ৰেণী:গ্ৰন্থ
দ্য টাও অৱ পুহ বেন্যামিন হফৰ দ্বাৰা লিখিত এখন গ্ৰন্থ এই গ্ৰন্থ প্ৰাচ্যৰ টাওবাদী দৰ্শনৰ সৈতে পাশ্চাত্যৰ পৰিচয় কৰোৱাৰ উদ্দেশ্যেৰে লিখা এলেন এলেক্সেণ্ডাৰ মিলনেৰ বিখ্যাত চৰিত্ৰ ৱিনি দ্য পুহৰ মাধ্যমেৰে টাওবাদৰ মৌলিক নীতিসমূহৰ ব্যাখ্যা এই গ্ৰন্থত দাঙি ধৰা হৈছে এই গ্ৰন্থখন ৪৯ সপ্তাহৰ বাবে নিউ য়ৰ্ক টাইমছ বে'ষ্ট চেলাৰ আছিল দ্য টাও অৱ পুহৰ সাফল্যৰ পাছত হফে দ্য টে' অৱ পিগ্লেট লিখি উলিয়াইছিল

 পটভূমি 
আমেৰিকা যুক্তৰাষ্ট্ৰৰ অৰেগনৰ ৱাশ্বিংটন পাৰ্কৰ প'ৰ্টলেণ্ড জাপানীছ গাৰ্ডেনত গছ কটা কাম কৰি ৰাতি আৰু সপ্তাহৰ শেষৰ চুটি পোৱাত হফে এই গ্ৰন্থ লিখি উলিয়াইছিল
"ভিনেগাৰৰ সোৱাদ লোৱা লোক"ৰ পৰম্পৰাগত চীনা চিত্ৰ

 সাৰাংশ 
গ্ৰন্থখনৰ আৰম্ভণি হয় চীনৰ বিখ্যাত ভিনেগাৰৰ সোৱাদ লোৱা কাহিনীৰে: য'ত চীনৰ তিনি প্ৰধান দাৰ্শনিক পৰম্পৰা, বৌদ্ধ ধৰ্ম, কনফুচিয়ানবাদ আৰু টাওবাদৰ তুলনা পোৱা যায় বৌদ্ধ ধৰ্মৰ প্ৰৱৰ্তক গৌতম বুদ্ধ, কনফুচিয়ানবাদৰ প্ৰৱৰ্তক কনফুচিয়াছ আৰু টাওবাদৰ প্ৰৱৰ্তক লাওচেই একেই পাত্ৰৰ পৰা ভিনেগাৰৰ সোৱাদ লয় এই ভিনেগাৰ হ'ল জীৱনৰ প্ৰতীক সংসাৰত কেৱল দুখ দেখা বুদ্ধই কয়, "এই ভিনেগাৰ তিতা" আৰু সংসাৰত কপট দেখা পোৱা, আৰু সেয়েহে নীতি-নিয়ম মানি চলিবলৈ কোৱা কনফুচিয়াছে কয়, "এই ভিনেগাৰ টেঙা" কিন্তু লাওচেই কয়, "এই ভিনেগাৰ দেখোন মিঠা!"

হফে কয়, যে অনেকে কয় এনে জ্ঞান প্ৰাচ্যৰ দৰ্শনতহে পোৱা যায়, পাশ্চাত্য়ৰ দৰ্শনত ইয়াৰ অভাৱ এনে দাবী কৰি হফে হাস্যকৰ ধঙেৰে কয়, যে এই দাবী মিছা: পাশ্চাত্যৰ টাওবাদী এজনো আছে, আৰু সেইজন হ'ল ৱিনি দ্য পুহ এ' এ' মিলনেৰ ৱিনি দ্য পুহ আৰু দ্য হাউছ এট পুহ কৰ্ণাৰৰ কেইবাটাও বাক্য এই গ্ৰন্থত সিচৰিত আৰু তাৰ লগত আছে হফৰ নিজা পৰ্যবেক্ষণ বিভিন্ন চৰিত্ৰই টাওবাদী দৰ্শনত ভিন ভিন ধাৰণা দাঙি ধৰে যেনে পুহ হ'ল ৱু ৱেইৰ, অৰ্থাৎ "কৰোঁ বুলি নকৰা কাম" আৰু পু, বা "অভিজ্ঞতালৈ খুলা কিন্তু অভিজ্ঞতাৰ ভাৰ অনুভৱ নকৰা"ৰ প্ৰতীক তাৰ বিপৰীতে, ঔল আৰু ৰেবিটে প্ৰত্যেক সমস্যাকে জোখতকৈ জটিল কৰি পেলায়, আৰু আয়'ৰে প্ৰতিটো কথাতেই ত্ৰুতি বিচাৰি অসন্তোষ কৰে, কেৱল "থাকিব" নোৱাৰে গ্ৰন্থখনত লাওচে আৰু ঝুৱাং ঝৌৰ শাস্ত্ৰীয় লেখৰ অংশও সন্নিৱিষ্ট

 আদৰণি 
এই গ্ৰন্থ ৪৯ সপ্তাহৰ বাবে নিউ য়ৰ্ক টাইমছ বে'ষ্ট চেলাৰ আছিল

কোনো কোনো পাঠ্যক্ৰমত এই গ্ৰন্থ পঢ়া আৱশ্যক 

 টোকা 

শ্ৰেণী:গ্ৰন্থ
দ্য টেল অফ গেঞ্জি (; ) একাদশ শতিকাৰ আগছােৱাত ৰচিত এই প্ৰখ্যাত ৰােমাঞ্চখন জাপানী গদ্য সাহিত্যৰ এখন কালজয়ী গ্ৰন্থ অতি বৃহৎ আকাৰৰ চৌৱন্নটা অধ্যায় সম্বলিত এই গ্ৰন্থখনিত এজন জাপানী সম্ৰাটৰ কিৰিছুৱা নামৰ উপপত্নীৰ গৰ্ভজাত সন্তান গেঞ্জিৰ জীৱন-যৌৱন,প্ৰেমৰ কাহিনী আৰু তেওঁৰ পিছৰ জীৱনৰ দুখ, বাৰ্ধক্য আৰু তেওঁৰ মৃত্যুৰ পিছত নাতি-নাতিনীয়েকহঁতৰ জীৱনৰ অৱক্ষয়ৰ বৰ্ণনা আছে ৰাজসভাত ডাঙৰ হােৱা গেঞ্জিয়ে আকৰ্ষণীয় চেহেৰা, সুমিষ্ট ভাষণ,কাব্য আৰু সঙ্গীতত ব্যুৎপত্তিৰ বাবে আটাইৰে প্ৰিয়ভাজন হব পাৰিছিল তেওঁৰ প্ৰতি সততে আকৰ্ষিত নাৰীসকলৰ সৈতে গেঞ্জিৰ গােপন, অবৈধ সম্পৰ্ক গঢ়ি উঠে প্ৰেম, মােহ, বন্ধুত্ব আৰু পাৰিবাৰিক জীৱনৰ বিভিন্ন অভিব্যক্তি থকা গ্ৰন্থখনত গেঞ্জিকোঁৱৰৰ জীৱনৰ অন্তিম দশা আৰু নাতি-নাতিনীহঁতৰ অৱক্ষয়ৰ বৰ্ণনাত বৌদ্ধধৰ্মৰ আদৰ্শ অনুসৰি কৰ্মৰ পৰিণতিৰ প্ৰভাৱ লক্ষ্য কৰা যায় তৎকালীন জাপানী সমাজৰ আঢ্যৱন্ত শ্ৰেণীৰ জীৱনধাৰাৰ চিত্ৰণ, বিভিন্ন চৰিত্ৰৰ চিত্ৰণ আৰু বিকাশ আৰু সমসাময়িক ৰাজপৰিয়ালৰ মাজৰ সংঘাত, প্ৰেম-বাসনা আদিৰ পৰিণতিৰ বৰ্ণনাৰে সমৃদ্ধ গ্ৰন্থখনিক বিশ্ব সাহিত্যৰ প্ৰথম উপন্যাস বুলি কোৱা হয়৷ আজিৰ পৰা প্ৰায় এহেজাৰ বছৰ আগতে এখন সুপৰিকল্পিত,মনােগ্ৰাহী গ্ৰন্থ লিখাৰ দক্ষতা অৰ্জন কৰা লেখকগৰাকীৰ পৰিচয় সম্বন্ধে কিন্তু নিশ্চিত তথ্য পাবলৈ নাই জাপানৰ অতি প্ৰভাৱশালী ফুজিৱাৰা বংশৰ মুৰাছাকি ছিকিবু নামৰ এগৰাকী সম্ভ্ৰান্ত মহিলাক ইয়াৰ লেখিকা বুলি ভবা হয় লেখিকাগৰাকীৰ নামটো সম্পৰ্কেও সন্দেহৰ অৱকাশ আছে পৰৱৰ্তী সময়ত কিতাপখনৰ বিভিন্ন অধ্যায়ৰ ক্ৰমত সম্ভাৱ্য পৰিৱৰ্তন সম্পৰ্কে বা আন লেখকৰদ্বাৰা মূল কাহিনীৰ পৰিৱৰ্ধন সম্পৰ্কেও প্ৰশ্ন উত্থাপিত হৈছে অৱশ্যে ৰচনাশৈলীৰ একৰূপতাই গ্ৰন্থখন এগৰাকী লেখিকাৰ সৃষ্টি বুলি পতিয়ন নিয়ায় গেঞ্জি কোঁৱৰৰ সাধু নামেৰে গ্ৰন্থখনিৰ এটি সংক্ষিপ্ত অসমীয়া অনুবাদ আগবঢ়াইছে অতুল চন্দ্ৰ হাজৰিকাইবিশ্বকোষ, পঞ্চম খণ্ড, অসম সাহিত্য সভা, পৃ.২৪২ (ক-খ)

তথ্য সংগ্ৰহ

শ্ৰেণী:গ্ৰন্থ
শ্ৰেণী:উপন্যাস
দ্য ট্ৰুথ একৰ্ডিং টু ৱিকিপিডিয়া (, ) এখন ৱিকিপিডিয়া বিষযক, ইজব্ৰেণ্ড ভেন ভীলেন পৰিচালিত ওলণ্ডাজ তথ্যচিত্ৰ এইখন ৪ এপ্ৰিল ২০০৮ত আমষ্টাৰডামত অনুষ্ঠিত পৰৱৰ্তী ৱেব সন্মিলনত প্ৰদৰ্শিত তথা নেডাৰলেণ্ড-২ চেনেলত ৭ এপ্ৰিল ২০০৮ত টেলিভিচন তথ্যচিত্ৰ কাৰ্যসূচী- বেকলাইটৰ দ্বাৰা সম্প্ৰচাৰিত হৈছিল পৰৱৰ্তী সময়ত ই আমেৰিকান পাব্লিক টেলিভিচনতো উপলব্ধ হৈছিল

তথ্যচিত্ৰখনে ৱিকিপিডিয়াৰ নিৰ্ভৰযোগ্যতা আৰু বিশেষজ্ঞ আৰু অপেচাদাৰী সম্পাদকৰ অৱদানৰ বৈপৰীত্য সম্পৰ্কে পৰ্যালোচনা কৰিছে তথ্যচিত্ৰখনে ৱিকিপিডিয়াৰ সহ-প্ৰতিষ্ঠাপক জিম্মী ৱেলছ আৰু লেৰী ছেংগাৰ, দ্য কাল্ট অফ এমেচাৰৰ লেখক এণ্ড্ৰিউ কীন, ওৰেয়িলী মেডিয়াৰ মুখ্য কাৰ্যবাহী বিষয়া টিম ওৰেয়েলী আৰু এনচাক্লোপিডিয়া ব্ৰিটেনিকাৰ প্ৰাক্তন মুখ্য সম্পাদক ৰবাৰ্ট মেকহেনৰীৰ ভাষ্য গ্ৰহণ কৰিছে কীনে কৈছে যে এই ৱেব-২ পৰিঘটনাৰ সময়চোৱাত বিশেষজ্ঞসকলে তথ্যৰ অভিভাৱক হিচাপে ভূমিকা লোৱা উচিত কীনৰ এই দৃষ্টিভঙ্গীক ছেংগাৰৰ বিশ্লেষণেও সমৰ্থন কৰিছে

দ্য ট্ৰুথ একৰ্ডিং টু ৱিকিপিডিয়াই সাধাৰণভাবে এক ধনাত্মক সঁহাৰি লাভ কৰিছিল চলচ্চিত্ৰ বিষয়ক আলোচনী ফিল্ম কোৱাৰ্টাৰ্লীয়ে ইয়াক -ৰ তীক্ষ্ণ আৰু ব্যপক অৱলোকন ৰূপে বৰ্ণনা কৰিছে চেণ্টাৰ ফৰ ষ্টেটেজিক এণ্ড ইণ্টাৰনেচনেল ষ্টাডীজে তথ্যচিত্ৰখনক ভাল বুলি ৰেটিং কৰিছে আৰু সঠিক তথ্যউৎসৰ বিষয়ে শিক্ষাৰ্থীসকলক শিকোৱাৰ এক উপযোগী সমল বুলি বৰ্ণনা কৰিছে মিডিয়া বিশেষজ্ঞ মিৰ্কো টবিয়াচ শ্বেফাৰৰ মতে ই ৱেবচাইটত উপস্থাপন কৰা সত্য সম্পৰ্কে এক উপযুক্ত বিতৰ্ক নতুন মেডিয়া বিষয়ক লেখক ষ্টিফেন ডাউনচে কৈছে, তথ্যচিত্ৰখনে ৱেব ৩.০ পৰিঘটনাৰ ব্যাপক সন্দৰ্ভত ৱিকিপিডিয়াৰ স্থান নিৰূপনত ই যি সক্ষমতা দেখুৱাইছে, তাৰবাবেই ই আকৰ্ষণীয় আছিল

তথ্য উৎস

শ্ৰেণী:তথ্যচিত্ৰ
দ্য ডায়েৰী অফ এ ইয়ং গাৰ্ল () হৈছে নেডাৰলেণ্ডৰ নাজী অধিগ্ৰহণৰ সময়ত পৰিয়ালৰ সৈতে দুবছৰ লুকাই থকা অৱস্থাত আনা ফ্ৰাংকৰ দ্বাৰা ওলন্দাজ ভাষাত লিখিত আৰু পৰৱৰ্তী সময়ত কিতাপ আকাৰে প্ৰকাশিত এখন ডায়েৰী কিতাপখনক আনা ফ্ৰাংকৰ ডায়েৰী বুলিও জনা যায় ১৯৪৪ চনত আনা ফ্ৰাংকক পৰিয়ালৰ সৈতে আটক কৰা হৈছিল আৰু ১৯৪৫ চনত বাৰ্গেন-বেলচেন কনচেণ্ট্ৰেচন কেম্পত থকা অৱস্থাত টাইফইড ৰোগত আক্ৰান্ত হৈ তেওঁৰ মৃত্যু হৈছিল দ্বিতীয় বিশ্বযুদ্ধ শেষ হোৱাৰ ঠিক পিছতে মাইপ গিজ নামৰ এজন ব্যক্তিয়ে ডায়েৰীখন উদ্ধাৰ কৰিছিল আৰু তেওঁলোকৰ পৰিয়ালৰ একমাত্ৰ জীৱিত জীৱিত ব্যক্তি আনাৰ দেউতাক অটো ফ্ৰাংকৰ হাতত অৰ্পণ কৰিছিল বৰ্তমানলৈকে এই ডায়েৰীখন প্ৰায় ৭০ টাতকৈও অধিক ভাষাত প্ৰকাশিত হৈছে

ইতিহাস
দ্বিতীয় বিশ্বযুদ্ধত যেতিয়া জাৰ্মান নাজী বাহিনীয়ে নেডাৰলেণ্ডত অভিযান চলাইছিল তেতিয়া পৰিয়ালৰ সৈতে আনা এটা ঘৰত লুকাই আছিল আনাই এই লুকাই থকা সময়চোৱাত সংঘটিত প্ৰতিটো দিনৰ বৰ্ণনা লিখিবলৈ আৰম্ভ কৰিছিল ১৯৪২ চনত আনাই তেওঁৰ ত্ৰয়োদশ জন্মদিনত তেওঁৰ দেউতাকৰ পৰা এখন ৰঙীন কাপোৰত মেৰিয়াই থোৱা এখন চহী কৰা বহী (অট'গ্ৰাফ) উপহাৰ হিচাপে পাইছিল ১৯৪২ চনৰ ১২ জুনৰ পৰা তেওঁ সেই বহীখনত তেওঁৰ দৈনন্দিন জীৱনত ঘটা সাধাৰণ ঘটনা, আনৰ আগত প্ৰকাশ কৰিব নোৱাৰা কথাবোৰ, নেডাৰলেণ্ডৰ ইহুদীসকলৰ জীৱন, প্ৰতিবন্ধকতা আৰু পৰৱৰ্তী সময়ত আনাৰ অনুভূতি, বিশ্বাস আদিৰ বিষয়ে লিখি ৰাখিছিল আনাই তেওঁৰ এই ডায়েৰীখনক কিটি নাম দিছিল

১৯৪২ চনৰ জুলাই মাহত ইহুদীসকলৰ ওপৰত নাজী বাহিনীৰ অত্যাচাৰ বৃদ্ধি পাবলৈ ধৰাত আনাৰ পৰিয়ালটোৱে আত্মগোপন কৰিছিল;       কিন্তু ১৯৪৪ চনৰ আগষ্ট মাহত তেওঁলোকক নাজীসকলৰ গুপ্তচৰ বাহিনীয়ে আটক কৰিছিল সেই সময়লৈকে আনাই নিয়মীয়াভাৱে দিনপঞ্জীখন লিখি গৈছিল ফ্ৰাংকৰ পৰিয়ালটোক আটক কৰি বন্দীশিবিৰলৈ পঠিওৱা হৈছিল আৰু বন্দীশিবিৰতে সম্ভৱতঃ সন্নিপাত জ্বৰত আক্ৰান্ত হৈ ১৯৪৫ চনত আনাৰ মৃত্যু ঘটিছিল       2015         1945    ,      . "       '  " . ., 31  2015 আনাৰ মৃত্যুৰ পিছত মাইপ গিজ নামৰ এজন ব্যক্তিয়ে ডায়েৰীখন উদ্ধাৰ কৰে আৰু তেওঁলোকৰ পৰিয়ালৰ একমাত্ৰ জীৱিত জীৱিত ব্যক্তি আনাৰ দেউতাক অটো ফ্ৰাংকৰ হাতত অৰ্পণ কৰে

১৯৪৭ চনত এই দিনপঞ্জীখন ওলন্দাজ ভাষাত হেট এক্টাৰহোইছ শিৰোনামেৰে কণ্টেক্ট পাব্লিছিং নামৰ এক প্ৰকাশনে কিতাপৰ ৰূপত প্ৰকাশ কৰে পিছলৈ ১৯৫২ চনত ডাবলডে এণ্ড কোম্পানীৰ দ্বাৰা আনা ফ্ৰাংক  দ্য ডায়েৰী অফ এ ইয়ং গাৰ্ল শিৰোনামেৰে কিতাপখনৰ ইংৰাজী সংস্কৰণ প্ৰকাশ কৰা হয় তেতিয়াৰে পৰা এতিয়ালৈকে কিতাপখন প্ৰায় ৭০ টাতকৈও অধিক ভাষালৈ অনুবাদ কৰা হৈছে কিতাপখন বিংশ শতিকাৰ জনপ্ৰিয় গ্ৰন্থৰ তালিকাত স্থান লাভ কৰিছে  (100)    20  8;  ' ( 10)  ()   20    50     20  ; '    100  -     20;     '    : , , . 1996 ; ' 100    20 ,        .     '       .     .  26 আৰু কিতাপখনৰ ওপৰত ভিত্তি কৰি বহুতো নাটক আৰু চলচ্চিত্ৰও নিৰ্মাণ কৰা হৈছে

তথ্য সংগ্ৰহ

বাহ্যিক সংযোগ

শ্ৰেণী:গ্ৰন্থ
ডাল্টনছ (ফৰাচী ভাষাত লেছ ডাল্টন নামেৰে জনাজাত) হৈছে শিল্পী মৰিছ আৰু লেখক ৰেনে গছচিনিৰ কামৰ ওপৰত আধাৰিত এখন ফৰাচী কমেডি এনিমেটেড টেলিভিছন শৃংখলা কিয়নো ই কমিক কিতাপ শৃংখলা লাকী লুকৰ চাৰিজন মুখ্য খলনায়কৰ ওপৰত গুৰুত্ব দিয়ে যিয়ে প্ৰতিবাৰেই লাকী লুকে তেওঁলোকক বন্দী কৰি ৰখা কাৰাগাৰৰ পৰা পলাই যাবলৈ চেষ্টা কৰে অনুষ্ঠানটো অলিভিয়েৰ জিন-মেৰী আৰু জিন-ফ্ৰান্সৰ মুখামুখি হেনৰীয়ে অভিযোজিত কৰিছে আনহাতে শৃংখলাটো চাৰ্লচ ভাউচেলে পৰিচালনা কৰিছে
দ্য ডাৰ্টি পিকচাৰ () কামোদ্দীপক চৰিত্ৰৰ বাবে বিখ্যাত ভাৰতীয় অভিনেত্ৰী ছিল্ক স্মিতাৰ জীৱন কাহিনীৰ দ্বাৰা অনুপ্ৰাণিত আৰু ২০১১ চনত নিৰ্মিত হিন্দী ভাষাৰ এখন বায়পিক সংগীতমধুৰ ড্ৰামা ছবি ছবি নিৰ্মাতাই স্পষ্ট কৰি দিছে যে এই কাহিনী আনুষ্ঠানিকভাৱে বা আক্ষৰিক অৰ্থত কেৱল স্মিতাৰ ওপৰত ভিত্তি কৰি নহয়, বৰঞ্চ ডিস্কো শান্তিৰ দৰে সমকালীন অভিনেত্ৰীৰ ওপৰত আধাৰিত ইয়াৰ উপৰিও জনপ্ৰিয় সংস্কৃতিৰ আন মহিলাসকলৰ ব্যক্তিগত জীৱনৰ সৈতেও মিল আছে, য'ত অভিনেত্ৰী আৰু যৌনতাৰ প্ৰতীক মেৰিলিন মনৰোও অন্তৰ্ভুক্ত ছবিৰ পৰিচালক মিলন লুথ্ৰিয়া আৰু প্ৰযোজক যৌথভাবে শোভা কাপুৰ আৰু একতা কাপুৰ ছবিখন নিৰ্মাণৰ বিষয়ে একতা কাপুৰৰ মনলৈ অহাত এই বিষয়বস্তুৰে চিত্ৰনাট্যকাৰ ৰজত আৰোৰাক তেওঁ কাহিনীটো লিখিবলৈ দিছিল

১৮ কোটি (২.১ মিলিয়ন মাৰ্কিন ডলাৰ) বাজেটত নিৰ্মিত, দ্য ডাৰ্টি পিকচাৰ ২০১১ চনৰ ২ ডিচেম্বৰত (স্মিতাৰ জন্মৰ বাৰ্ষিকী) হিন্দী, তেলেগু আৰু তামিল সংস্কৰণত বিশ্বজুৰি মুক্তি দিয়া হয় ইয়াত বিদ্যা বালান, ইমৰাণ হাছমী, নাছিৰুদ্দিন শ্বাহ আৰু তুষাৰ কাপুৰে মুখ্য চৰিত্ৰত অভিনয় কৰিছে মুক্তিৰ লগে লগে ই সমালোচক আৰু ব্যৱসায়িকভাৱে সফলতা লাভ কৰে বালানৰ অভিনয়ে সমালোচকৰ ব্যাপক প্ৰশংসা লাভ কৰে; তেওঁক "চলচ্চিত্ৰখনৰ নায়ক" (    ) বুলি উল্লেখ কৰা হৈছিল ইয়াৰ উপৰিও নাৰীক শক্তিশালী ৰূপত চিত্ৰিত কৰাৰ বাবে ছবিখনে উচ্চ প্ৰশংসা লাভ কৰিছিল, যিয়ে মূলতঃ পুৰুষ প্ৰধান সমাজ এখনত অনন্য কিবা এক অৰিহণা যোগাইছে ছবিখনৰ ৰজত আৰোৰাৰ গীতৰ সৈতে বিশালশেখৰৰ সংগীতেও ব্যৱসায়িকভাৱে সফলতা লাভ কৰিছিল আৰু "উ লা লা" শীৰ্ষক গীতটো বছৰৰ অন্যতম চাৰ্টবাষ্টাৰ হিচাপে পৰিগণিত হৈছিল

ডাৰ্টি পিকচাৰে বক্স অফিচত  ১১৭ কোটি  (১৪ মিলিয়ন মাৰ্কিন ডলাৰ) উপাৰ্জন কৰে আৰু বক্স অফিচ ইণ্ডিয়াই চতুৰ্থ সপ্তাহৰ পিছত ইয়াক "হিট" বুলি ঘোষণা কৰে ৫৯তম ৰাষ্ট্ৰীয় চলচ্চিত্ৰ বঁটাত ছবিখনত অভিনয় কৰি বালানে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে ৫৭তম ফিল্মফেয়াৰ বঁটাত দ্য ডাৰ্টি পিকচাৰে শ্ৰেষ্ঠ ছবি, শ্ৰেষ্ঠ পৰিচালক আৰু শ্ৰেষ্ঠ সহযোগী অভিনেতাকে ধৰি মুঠ ৬টা মনোনয়ন পাইছিল আৰু শ্ৰেষ্ঠ অভিনেত্ৰীকে ধৰি ৩টা বঁটা পাবলৈ সক্ষম হৈছিল ইয়াৰ উপৰিও ১৭তম স্ক্ৰীণ বঁটাত ই ১০টা মনোনয়ন লাভ কৰাৰ লগতে শ্ৰেষ্ঠ ছবি, শ্ৰেষ্ঠ পৰিচালক আৰু শ্ৰেষ্ঠ অভিনেত্ৰীকে ধৰি ৬টা বঁটা লাভ কৰে
সন্মান
(::        দ্য ডাৰ্টি পিকচাৰে লাভ কৰা প্ৰশংসাৰ তালিকা)
৫৯তম ৰাষ্ট্ৰীয় চলচ্চিত্ৰ বঁটা
শ্ৰেষ্ঠ অভিনেত্ৰী- বিদ্যা বালান
শ্ৰেষ্ঠ মেক-আপ শিল্পী-বিক্ৰম গাইকাড়
শ্ৰেষ্ঠ বেশ-ভুষা- নিহাৰিকা খান
৫৭তম ফিল্মফেয়াৰ বঁটা
শ্ৰেষ্ঠ অভিনেত্ৰী- বিদ্যা বালান
শ্ৰেষ্ঠ বেশভুষা- নিহাৰিকা খান
শ্ৰেষ্ঠ সহযোগী অভিনেতা- নাছিৰুদ্দিন শাহ
বৰ্ষশ্ৰেষ্ঠ দৃশ্য- দ্য ডাৰ্টি পিকচাৰ
তথ্য সংগ্ৰহ

বাহ্যিক সংযোগ

 
 
 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ফিল্মফেয়াৰ বঁটা বিজয়ী
শ্ৰেণী:২০১১ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:তেলেগু চলচ্চিত্ৰ
দ্য ডিস্কভাৰী অৱ ইণ্ডিয়া () নামৰ গ্ৰন্থখন ভাৰতৰ প্ৰথমজন প্ৰধানমন্ত্ৰী পণ্ডিত জৱাহৰলাল নেহৰুৱে ১৯৪২-১৯৪৬ চনত আহমেদনগৰ দুৰ্গত তেওঁৰ কাৰাবাসৰ সময়ছোৱাত ৰচনা কৰিছিল আৰু তেওঁৰ পত্নী ৰুগ্ন কমলাকান্তৰ মৃত্যুৰ কাৰন দৰ্শাই দ্য ডিস্কভাৰী অৱ ইণ্ডিয়াক ভাৰতৰ চহকী সাংস্কৃতিক ঐতিহ্য, ইতিহাস আৰু দৰ্শনৰ এক দস্তাবেজ হিচাপে গণ্য কৰা হয় গ্ৰন্থখন ১৯৪৪ চনত ৰচনা কৰা হৈছিল যদিও ১৯৪৬ চনতহে প্ৰকাশিত হয়

 সাৰাংশ 
দ্য ডিস্কভাৰী অৱ ইণ্ডিয়াত প্ৰাচীন ভাৰতৰ পৰা ব্ৰিটিছ ৰাজলৈ এক দীৰ্ঘ কালৰ বৰ্ণনা প্ৰকাশিত হৈছে নেহৰুৱে তেওঁৰ বেদ, উপনিষদৰ জ্ঞান আৰু প্ৰাচীন ভাৰতৰ ঐতিহাসিক গ্ৰন্থসমূহৰ অধ্যয়নৰ ওপৰত ভিত্তি কৰি সিন্ধু সভ্যতাৰ পৰা বিভিন্ন বিদেশী আক্ৰমণকাৰীৰ আগমণ আৰু তাৰ ফলত সৃষ্টি হোৱা পৰিৱৰ্তিত ভাৰতলৈকে গন্থখনত বৰ্ণনা কৰিছে

নেহৰুৱে ভাৰত ত্যাগ আন্দোলনত অংশ গ্ৰহণ কৰাৰ বাবে অন্যান্য স্বাধীনতা সংগ্ৰামী সকলৰ সৈতে কাৰাবাস খাটিব লগা হৈছিল তেওঁ এই সময়খিনিত ভাৰতৰ ইতিহাস সম্পৰ্কে তেওঁৰ জ্ঞান আৰু চিন্তাক লিখিত ৰূপ প্ৰদান কৰিছিল গ্ৰন্থখন ভাৰতৰ ইতিহাস, দৰ্শন আৰু সংস্কৃতিৰ এক জীৱন্ত দলিল

শ্ৰেণী:ইংৰাজী গ্ৰন্থ
দ্য ডেথ এণ্ড আফটাৰ লাইফ অৱ মহাত্মা গান্ধী () হ'ল ভাৰতীয় লেখক মকৰণ্ড পাৰাঞ্জপেই লিখা আৰু পেঙ্গুইন ৰেণ্ডম হাউচে প্ৰকাশ কৰা এখন বাস্তৱভিত্তিক কিতাপ গান্ধীৰ হত্যাকাণ্ডক লৈ হোৱা বিশ্লেষণ আৰু হত্যাকাণ্ডৰ পিছৰ পৰিস্থিতিৰ ওপৰত ভিত্তি কৰি কিতাপখন লিখা হৈছে

 প্ৰকাশন 
কিতাপখন লিখক তথা অধ্যাপক মকৰণ্ড পাৰাঞ্জপেই লিখিছে আৰু এইখন প্ৰকাশ কৰিছে পেঙ্গুইন ৰেণ্ডম হাউচ, ভাৰতে কিতাপখনত ৩৩১টা পৃষ্ঠা আছে

 পৰ্যালোচনা 
গান্ধীবাদী পণ্ডিত ত্ৰিদিপ চুৰুদে ইণ্ডিয়া টুডে আলোচনীত কিতাপখনৰ প্ৰশংসা কৰিছে চুৰুদৰ মতে, মহাত্মাৰ নিধনৰ লগত জড়িত সকলো স্মৃতি আৰু মহাত্মাৰ হৈ আমাৰ প্ৰতিনিধিত্ব পাৰাঞ্জপেই তন্নতন্নকৈ পৰীক্ষা কৰাৰ ইচ্ছা ৰাখিছে

সুকুমাৰ মুৰুলীধৰণ নামৰ ইণ্ডিয়ান ইনষ্টিটিউট অৱ এডভাঞ্চ ষ্টাডিজৰ এগৰাকী ফেল'ই বিজনেচ লাইনত কিতাপখনৰ পৰ্যালোচনা লিখিছে

শিৰশ্ৰী বসুৱে টেলিগ্ৰাফ ইণ্ডিয়াত লিখিছে যে পাৰাঞ্জপেই এই অধ্যয়ন দুঃসাহসিক

ফ্ৰী প্ৰেছ জাৰ্নালৰ সাংবাদিকে লিখিছে, নিধনক পুনৰ নিৰ্মাণ কৰিবলৈ লিখকে আগতে নেদেখা ঐতিহাসিক তথ্যৰ ব্যৱহাৰ কৰিছে

 তথ্য সংগ্ৰহ 

শ্ৰেণী:ইংৰাজী গ্ৰন্থ
দ্য পেৰিছ ৰিভিউ (ইংৰাজী:  ) হল ইংৰাজী ভাষাৰ এখন তিনিমহীয়া সাহিত্য আলোচনী৷ আলোচনীখন ১৯৫৩ চনত পেৰিছত হেৰল্ড এল. হিউমছ, পিটাৰ মেথিয়েছেন আৰু জৰ্জ প্লিম্পটনে প্ৰতিষ্ঠা কৰিছিল৷:.. প্ৰথম পাঁচোটা বছৰত দ্য পেৰিছ ৰিভিউ-এ জেক কেৰোৱাক, ফিলিপ লাৰকিন, ভি. এছ. নাইপল, ফিলিপ ৰথ, টেৰী ছাউডাৰ্ন, ইটালো কেলভিনো, ছেমুৱেল বেকেট, নডাইন গৰ্ডিমাৰ, জ্যঁ জেনেট আৰু ৰবাৰ্ট ব্লাইৰ নতুন সৃষ্টি প্ৰকাশ কৰিছিল৷:..

ৰিভিউ-ৰ কৰ্মব্যস্ত লেখক (ৰাইটাৰ্ছ এট ৱৰ্ক) শীৰ্ষক কথোপকথনলানিত এজৰা পাউণ্ড, আৰ্নেষ্ট হেমিংৱে, টি. এছ. এলিয়ট, হৰ্হে লুই বৰ্হেছ, ৰাল্ফ এলিছন, ৱিলিয়াম ফকনাৰ, ৰবাৰ্ট ফ্ৰষ্ট, পাবলো নেৰুডা, ৱিলিয়াম কাৰ্লোছ ৱিলিয়ামছ, ভ্লাডিমিৰ নবোকভৰ দৰে প্ৰখ্যাত লেখকৰ সৈতে হোৱা কথোপকথন অন্তৰ্ভুক্ত হৈছে৷

১৯৭৩ চনত দ্য পেৰিছ ৰিভিউৰ মুখ্য কাৰ্যালয় পেৰিছৰ পৰা নিউ য়ৰ্ক চিটিলৈ স্থানান্তৰিত হয়৷ জৰ্জ প্লিম্পটন প্ৰতিষ্ঠাকালৰপৰা ২੦੦৩ চনত তেওঁৰ মৃত্যুৰ সময়লৈকে আলোচনীখন সম্পাদনা কৰিছিল৷ আলোচনীখনৰ বৰ্তমানৰ সম্পাদক হল এমিলি ষ্টকছ৷

 ইতিহাস 
দ্য পেৰিছ ৰিভিউৰ প্ৰতিষ্ঠাপক সম্পাদকসকল হল হেৰল্ড এল. হিউমছ, পিটাৰ মেথিয়েছেন, জৰ্জ প্লিম্পটন, ৱিলিয়াম পেনে ডু বইছ, থমাছ গুইনবাৰ্গ আৰু জন পি. চি. ট্ৰেইন৷ প্ৰথম প্ৰকাশক আছিল ৰাজকুমাৰ ছদ্ৰুদ্দিন আগা খান৷ 

প্ৰথমগৰাকী কলা সম্পাদক ডু বইছে পেৰিছ ৰিভিউৰ প্ৰতীক ঈগলটো অংকন কৰিছিল৷ প্ৰতীকটোত ফ্ৰান্স আৰু আমেৰিকা দুয়োখন দেশৰে বৈশিষ্ট্য ধৰা ৰখা হৈছিল৷ এটা আমেৰিকান ঈগলে ভৰিৰে কলম এটা ধৰি আছে৷ ঈগলটোৰ মূৰত ফ্ৰিজিয়ান টুপী৷

 তথ্যসূত্ৰ 
শ্ৰেণী:ইংৰাজী আলোচনী
শ্ৰেণী:ৱেবছাইট
দা ফে'চ ( ) হৈছে ২০১৪ চনৰ ২৬ ছেপ্টেম্বৰ তাৰিখে মুক্তি লাভ কৰা এখন এক্ছনধৰ্মী আৰু ৰোমাণ্টিক অসমীয়া চলচ্চিত্ৰ 'সন্তোষী মা প্ৰডাক্ছন'ৰ বেনাৰত বোলছবিখন প্ৰযোজনা কৰে বৰ্ণালী হাজৰিকাই পৰিচালক ৰাজীৱ দত্ত আৰু সংগীত পৰিচালনা সুদীপ্ত হাজৰিকাৰ

কাহিনী
আমাৰ সমাজৰ কিছুমান চেহেৰাই সমাজৰ উন্নতিৰ কাৰণে কাম কৰি আহিছে এখন সুস্থ নিকা সমাজ গঢ়াই তেওঁলোকৰ লক্ষ্য কিন্তু আমাৰ সমাজতে কিছুমান ইয়াৰ বিপৰীতধৰ্মী চেহেৰাও আছে যি নিৰন্তৰ সমাজখনক ধ্বংসৰ মুখলৈ ঠেলি দিছে এই দুই ধৰণৰ চেহেৰাৰ উপস্থিতিত সমাজৰ কেনেধৰণে পৰিৱৰ্তন আহিব পাৰে, তাৰে আধাৰতে বোলছবিখনৰ কাহিনী নিৰ্মাণ কৰা হয়

অভিনয় শিল্পী
চলচ্চিত্ৰখনত অভিনয় কৰিছে পদ্মৰাগ গোস্বামী, হৃষভ শৰ্মা, নীড়, ৰিমি হাজৰিকা, কল্পনা, সাগৰ, মানস, হিমাংশু, নয়নজ্যোতি আদিয়ে

কলা-কুশলী
পৰিচালনা - ৰাজীৱ দত্ত
প্ৰযোজনা - বৰ্ণালী হাজৰিকা
কাহিনীচিত্ৰনাট্যসংলাপ - পলাশ পৱন
চিত্ৰগ্ৰহণ - পৃথ্বীৰাজ দত্ত, জিতেন বড়ো
নৃত্য নিৰ্দেশনা - গৌতম ৰাভা
সম্পাদনা - ঋতুৰাজ দত্ত
এক্ছন নিৰ্দেশনা - প্ৰদীপ, ভবেশ 

সংগীত
দা ফে'চ চলচ্চিত্ৰখনৰ সংগীত পৰিচালক সুদীপ্ত হাজৰিকা গীতসমূহত কণ্ঠদান কৰিছে জুবিন গাৰ্গ, বৰ্ণালী কলিতা, সীমান্ত শেখৰ, প্ৰিয়ংকা ভৰালী, অনামিকা চৌধুৰী, সুদীপ্ত নয়ন আৰু শৰ্মিষ্ঠা গোস্বামীয়ে

তথ্য সংগ্ৰহ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
দ্য ফৰ্টি ৰুলছ অৱ লাভ,  ,   ,  27, 2013"  :     ",".",  13, 2019"   :   '     '  ,  ","..",  16, 2019 হৈছে তুৰ্কী লেখিকা এলিফ শ্বাফাকে লিখা এখন উপন্যাস৷ লিংগ আৰু মহিলা অধ্যয়নত লাভ কৰা ডিগ্ৰীটোৱে তেওঁক এই গ্ৰন্থখন লিখিবলৈ প্ৰভাৱান্বিত কৰিছিল. ২০০৯ চনৰ মাৰ্চ মাহত এই গ্ৰন্থখন প্ৰকাশ পাইছিল:      ,   , 2010 ইয়াত ৰুমী নামেৰে পৰিচিত মৌলানা জালাল-উদ-দিন আৰু তেওঁৰ সংগী ছামছ তাব্ৰিজীৰ বিষয়ে লিখা হৈছে       ,  ,  5, 2014, ."          , '   ,                  ", "  (  ",  1, 2017এই গ্ৰন্থখনত শ্বামছে কেনেকৈ প্ৰেমৰ জৰিয়তে এজন পণ্ডিতক চুফী (ৰহস্যবাদী)লৈ ৰূপান্তৰিত কৰিছিল সেই বিষয়ে ব্যাখ্যা কৰা হৈছে, .      ,  ,  3, 2018 এই কিতাপখনৰ ৭ লাখ ৫০ হাজাৰতকৈ অধিক কপি তুৰস্ক আৰু ফ্ৰান্সত বিক্ৰী হৈছিল      , ,  29, 2016

 তথ্যসূত্ৰ 

শ্ৰেণী:উপন্যাস
শ্ৰেণী:গ্ৰন্থ
বিগ বেং থিয়ৰী () হৈছে ছাক লৰে আৰু বিল প্ৰাডিয়ে নিৰ্মাণ কৰা এখন আমেৰিকান টেলিভিছন চিটকম দুয়োগৰাকী ষ্টিভেন মোলাৰোৰ সৈতে ধাৰাবাহিকখনৰ কাৰ্যবাহী প্ৰযোজক আৰু মুখ্য লেখক হিচাপে কাম কৰিছিল চিটকমখন ২০০৭ চনৰ ২৪ ছেপ্টেম্বৰৰ পৰা ২০১৯ চনৰ ১৬ মে'লৈকে চিবিএছ চেনেলযোগে সম্প্ৰচাৰিত হয়৷ ১২টা ছিজনৰ ধাৰাবাহিকখনৰ মুঠ খণ্ড হৈছে ২৭৯টা৷

এই ছিটকমখন প্ৰথমে কেলিফৰ্ণিয়াৰ পাছাডেনাত বাস কৰা পাঁচটা চৰিত্ৰক কেন্দ্ৰ কৰি নিৰ্মাণ কৰা হৈছিল৷ তেওঁলোক হৈছে-লিঅ'নাৰ্ড হফষ্টাডাৰ (জনী গেলেকি) আৰু শ্বেলডন কুপাৰ (জিম পাৰ্ছনছ)৷ এওঁলোক দুয়োজনেই কেলিফৰ্ণিয়া ইনষ্টিটিউট অৱ টেকন'লজিৰ পদাৰ্থবিজ্ঞানী৷ তেওঁলোক দুয়ো এটা এপাৰ্টমেণ্টত বাস কৰে৷ আৰু তেওঁলোকৰ সমুখৰ হলঘৰৰ বিপৰীত দিশত বাস কৰে পেনি (কেলি কুওকো) নামৰ এগৰাকী ওৱেট্ৰেছ আৰু  অভিনেত্ৰী-প্ৰত্যাশী যুৱতী৷ লিঅ'নাৰ্ড আৰু শ্বেলডনৰ সংগী হৈছে বন্ধু আৰু সহকৰ্মী, মহাকাশ অভিযন্তা হাৱাৰ্ড ৱ'ল'ভিটজ (চাইমন হেলবাৰ্গ) আৰু জ্যোতিৰ্পদাৰ্থবিজ্ঞানী ৰাজ কুথ্ৰাপালি (কুনাল নায়াৰ)45 সময়ৰ লগে লগে চিটকমখনলৈ ভালেমান সহকাৰী চৰিত্ৰৰ আগমন ঘটে৷ তাৰ ভিতৰত স্নায়ুবিজ্ঞানী এমি ফাৰা ফাউলাৰ (মাইম বিয়ালিক), অণুজীৱবিজ্ঞানী বাৰ্নাডেট ৰষ্টেনকোভস্কি (মেলিছা ৰাউচ), কমিক বুক ষ্ট'ৰৰ মালিক ষ্টুয়াৰ্ট ব্লুম (কেভিন ছাছমেন) আদি অন্যতম
200২০১১ চনৰ কমিক-কন ইণ্টাৰনেছনেলৰ বিগ বেং থিয়ৰিৰ কেইগৰাকীমান সদস্য

পোনপটীয়াকৈ দৰ্শকৰ সন্মুখত দৃশ্যগ্ৰহণ কৰা এই অনুষ্ঠানটো ছাক লৰে প্ৰডাকচনে প্ৰযোজনা কৰিছিল আৰু ৱাৰ্নাৰ ব্ৰাদাৰ্ছ টেলিভিছনে বিতৰণৰ কাম চম্ভালিছিল ইয়াৰ প্ৰথম ছিজনটোৱে মিশ্ৰিত সমালোচনা লাভ কৰিছিল যদিও দ্বিতীয় আৰু তৃতীয় ছিজনত ইয়াৰ সমালোচনা অধিক অনুকূল আছিল আৰম্ভণিতে মিশ্ৰিত সমালোচনাৰ পিছতো সাতটা ছিজন চূড়ান্ত ছিজনৰ ৰেটিঙৰ শীৰ্ষ দহৰ ভিতৰত স্থান লাভ কৰিছিল আৰু অৱশেষত একাদশ ছিজনত ই ১ নং স্থানত উপনীত হৈছিল ২০১১ চনৰ পৰা ২০১৪ চনলৈকে ই এমি বঁটাৰ বাবে মনোনীত হৈছিল আৰু পাৰ্ছনছৰ হৈ চাৰিবাৰকৈ কমেডী ছিৰিজৰ অসাধাৰণ মুখ্য অভিনেতাৰ এমি বঁটা লাভ কৰিছিল৷ ছিটকমখনে ৪৬টা মনোনয়নৰ পৰা মুঠ সাতটা এমি বঁটা লাভ কৰিছিল ২০১১ চনত টেলিভিছন কমেডী ছিৰিজৰ শ্ৰেষ্ঠ অভিনেতাৰ বাবেও পাৰ্ছনছে গোল্ডেন গ্লব লাভ কৰে

এই ধাৰাবাহিকখনৰ সফলতাই মাল্টিমিডিয়া ফ্ৰেঞ্চাইজি আৰম্ভ কৰে ইয়ং শ্বেলডন শীৰ্ষক আৰু পাৰ্ছনছৰ চৰিত্ৰ শ্বেলডন কুপাৰৰ আধাৰত নিৰ্মিত এখন প্ৰিক্যুৱেল ধাৰাবাহিক ২০১৭ চনৰ পৰা ২০২৪ চনলৈকে প্ৰচাৰিত হৈছিল, য'ত পাৰ্ছনে আখ্যানকাৰী প্ৰাপ্তবয়স্ক শ্বেলডনৰ চৰিত্ৰত পুনৰ অভিনয় কৰিছিল ফ্ৰেঞ্চাইজিটোৰ তৃতীয়খন ছিৰিজ, ইয়ং শ্বেলডনৰ ছিকুৱেল ছিৰিজ জৰ্জি এণ্ড মেণ্ডিছ ফাৰ্ষ্ট মেৰিজ, ২০২৪ চনৰ অক্টোবৰ মাহত প্ৰিমিয়াৰ হৈছিল আৰু ইয়াত শ্বেলডনৰ ডাঙৰ ভাতৃ জৰ্জি আৰু তেওঁৰ পত্নী মেণ্ডীক অনুসৰণ কৰা হৈছে ষ্টুয়াৰ্ট, তেওঁৰ প্ৰেমিকা ডেনিছ আৰু ভূতত্ত্ববিদ বাৰ্ট কিবলাৰৰ পিছত চতুৰ্থখন ধাৰাবাহিক মেক্সৰ বাবে প্ৰস্তুত কৰা হৈছে
 তথ্যসূত্ৰ 
শ্ৰেণী:ইংৰাজী ভাষাৰ দূৰদৰ্শন ধাৰাবাহিক
দ্য বুদ্ধ এণ্ড হিজ ধম্ম গৌতম বুদ্ধৰ জীৱন আৰু দৰ্শন বিষয়ক এক গ্ৰন্থ এই গ্ৰন্থ লেখক ভীমৰাও ৰামজী আম্বেদকাৰৰ জীৱনৰ শেষ প্ৰকাশন কুইন (২০১৫)ৰ মতে, এই গ্ৰন্থ নৱযান বৌদ্ধ ধৰ্মৰ এক ধৰ্মীয় গ্ৰন্থ হৈ পৰিছে

 প্ৰকাশন 
গ্ৰন্থখন ১৯৫৭ চনত প্ৰকাশ কৰা হৈছিল তাৰ আগৰ বছৰ, অৰ্থাৎ ১৯৫৬ চনৰ ৬ ডিচেম্বৰ তাৰিখে কিতাপখনৰ লেখক ভীমৰাও আম্বেদকাৰৰ মৃত্যু হৈছিল ইংৰাজীত লিখা এই কিতাপখন একে বছৰেই হিন্দী, গুজৰাটী, তেলুগু, মাৰাঠী, মালয়ালম, বাংলা আৰু কন্নড় ভাষালৈ অনুবাদ কৰা হৈছিল

উৎস আদিৰ দৈতে আম্বেদকাৰৰ সংগ্ৰহ কৰা লেখ আৰু বক্তৃতাৰ একাদশ সংস্কৰণৰ লগতে এই গ্ৰন্থ ১৯৭৯ চনত পুনঃ প্ৰকাশিত হ'ল

ভীমৰাও আম্বেদকাৰৰ মতে বৌদ্ধ ধৰ্মক সঠিকভাৱে বুজিবলৈ তিনিখন কিতাপ পঢ়াৰ প্ৰয়োজন, যাৰ মাজতে দ্য বুদ্ধ এণ্ড হিজ ধম্ম অন্যতম আন দুখন কিতাপ হ'ল বুদ্ধ এণ্ড কাৰ্ল মাৰ্ক্স আৰু ৰিভলিউছন এণ্ড কাউণ্টাৰ-ৰেভলিউছন ইন এঞ্চিয়েণ্ট ইণ্ডিয়া

 জনপ্ৰিয় মাধ্যমত 
হিন্দী ভাষাত মুক্তি লাভ কৰা বোলছবি, এ জাৰ্ণি অৱ সংযক বুদ্ধৰ আধাৰ দ্য বুদ্ধ এণ্ড হিজ ধম্ম

 তথ্য সংগ্ৰহ 

 গ্ৰন্থপঞ্জী 
 
 ,  (1991). "-     :  100.    ".  , 43 (2), . 97-116.
 ,   ,  (2004).       .. '     .  , ; ,  (.).   : ..     .  :   .
 

 বাহ্যিক সংযোগ 

   

শ্ৰেণী:বৌদ্ধ ধৰ্ম
ফালাৰিছৰ বুল
দ্য ব্ৰেজেন বুল, চিচিলিয়ান বুল বা ফালাৰিছৰ বুল হৈছে প্ৰাচীন গ্ৰীচত প্ৰচলিত নিৰ্মম নিৰ্যাতন আৰু মৃত্যুদণ্ডৰ বাবে ব্যৱহৃত ম'হৰ আকৃতিৰ একপ্ৰকাৰৰ যন্ত্ৰ ডিঅ'ড'ৰাছ চিকুলাছৰ মতে, বিব্লিঅ'থেকা হিষ্ট'ৰিকাৱত কাহিনীটোৰ পুনৰ্কথনৰ দৰে এথেন্সৰ পেৰিলাছে ইয়াক অপৰাধীক মৃত্যুদণ্ড দিয়াৰ নতুন উপায় হিচাপে উদ্ভাৱন কৰি চিচিলিৰ আক্ৰাগাছৰ অত্যাচাৰী ফালাৰিছক প্ৰস্তাৱ দিছিল , , 1819 যন্ত্ৰটোৰ ভিতৰ অংশ ফোঁপোলা আৰু সম্পূৰ্ণৰূপে ব্ৰঞ্জেৰে তৈয়াৰী আৰু এফালে প্ৰৱেশদ্বাৰ থকা বুলি কোৱা হৈছিল কিংবদন্তি অনুসৰি ব্ৰঞ্জৰে তৈয়াৰী ম'হটো প্ৰকৃত মহৰ আকৃতি আৰু আকাৰৰ সৈতে একেই আছিল আৰু ইয়াত এটা শব্দ যন্ত্ৰ সংযোগ কৰা হৈছিল যি ভিতৰৰ শাস্তিপ্ৰাপ্ত লোকজনৰ চিৎকাৰক মহৰ মাতলৈ ৰূপান্তৰিত কৰিছিল দণ্ড প্ৰাপকসকলক যন্ত্ৰটোৰ ভিতৰত আবদ্ধ কৰি তাৰ তলত জুই জ্বলোৱা হৈছিল, ভিতৰত থকা ব্যক্তিজনক পোৰালৈকে যন্ত্ৰটো গৰম কৰা হৈছিল ইয়াৰ পিছত এশ বছৰ বয়সলৈকে জীয়াই থকা পিণ্ডাৰে এই নিৰ্যাতনৰ বাদ্যযন্ত্ৰটোক অত্যাচাৰী ফালাৰিছৰ নামৰ সৈতে স্পষ্টভাৱে জড়িত কৰি দ্য বুল অব ফালাৰিছ বুলি ঘোষণা কৰিছিল,  1
তথ্যসূত্ৰ


গ্ৰন্থ

শ্ৰেণী:প্ৰাচীন গ্ৰীচ
শ্ৰেণী:শাস্তিমুলক  ব্যবস্থা
দ্য মিজোৰাম প'ষ্ট হৈছে মিজোৰামৰ আইজলৰ পৰা প্ৰকাশিত এখন ইংৰাজী বাতৰি কাকত৷ দ্য মিজোৰাম প'ষ্ট  মিজোৰামত সৰ্বাধিক প্ৰচলিত বাতৰি কাকত৷
মিজোৰামৰ আইজলৰ পৰা প্ৰকাশিত তথা শিলচৰত মুদ্ৰিত এই কাকত খনৰ সমগ্ৰ আইজলতে জনপ্ৰিয়তা আছে এই কাকতখন ৫৮১৫৬খনকৈ  প্ৰতিটো সংখ্যা প্ৰকাশিত হয়

তথ্যসূত্ৰ

বাহ্যিক সংযোগ
.  দ্য মিজোৰাম প'ষ্টৰ ইন্টাৰনেট সংস্কৰণ 

শ্ৰেণী:বাতৰি কাকত
দ্য মেকিং অৱ দ্য মহাত্মা () হৈছে ১৯৯৬ চনত নিৰ্মিত এখন ইংৰাজী ভাষাৰ কথাছবি শ্যাম বেনেগালে পৰিচালনা কৰা ছবিখন দক্ষিণ আফ্ৰিকা আৰু ভাৰতৰ যৌথ প্ৰযোজনাত নিৰ্মিত হৈছিল ছবিখন মহাত্মা গান্ধীৰ প্ৰাৰম্ভিক জীৱনৰ ওপৰত আধাৰিত দক্ষিণ আফ্ৰিকাত গান্ধীয়ে কটোৱা একৈশটা বছৰৰ ঘটনাৱলীক ছবিখনে সামৰি লৈছে ছবিখন ফাটিমা মীৰ-এ লিখা দ্য এপ্ৰেনটিশ্বিপ অৱ এ মহাত্মা শীৰ্ষক গ্ৰন্থখনৰ আধাৰত নিৰ্মিত উল্লেখযোগ্য যে, ফাটিমা মীৰে ছবিখনৰ চিত্ৰনাট্যও লিখিছে

সংক্ষিপ্ত কাহিনী
এগৰাকী প্ৰতিপত্তিশালী ভাৰতীয়ক আইনী যুঁজত সহায় কৰাৰ মানসেৰে ১৮৯৩ চনত মোহনদাস কৰমচান্দ গান্ধী দক্ষিণ আফ্ৰিকালৈ ৰাওনা হৈছিল কামটো সমাপ্ত কৰি কেইমাহমানৰ ভিতৰতে তেওঁ দেশলৈ ঘূৰি অহা কথা আছিল যদিও দক্ষিণ আফ্ৰিকাত তেওঁ আন্দোলনত জড়িত হৈ পৰে পৰিণতিস্বৰূপে তেওঁ সেই দেশখনত একৈশটা বছৰ কটাবলগীয়া হয় দক্ষিণ আফ্ৰিকাৰ সেইসমূহ অভিজ্ঞতাৰ দ্বাৰা সমৃদ্ধ হৈ মহাত্মা গান্ধী ভাৰতলৈ উভতি আহে আৰু ভাৰতৰ স্বাধীনতাৰ সংগ্ৰামখনত অগ্ৰণী ভূমিকা পালন কৰে

অভিনয়ত
 ৰজীত কাপুৰ, বেৰিষ্টাৰ মোহনদাস কৰমচান্দ গান্ধীৰ ৰূপত
 পল্লৱী যোশী, কস্তুৰবা গান্ধীৰ ৰূপত
  , জেচি মাটছৰ ৰূপত
 ছীন কেমেৰুণ মাইকেল,
 ছাৰ্লছ পিল্লাই, ৱাৰ্ডাৰ (কাৰাগাৰৰক্ষী)
 কিথ ষ্টিভেনছন

বঁটা
 ১৯৯৬: শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা, ৰজীত কাপুৰ (গান্ধীৰ ৰূপত)
 ১৯৯৬: ইংৰাজীত নিৰ্মিত শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা

তথ্য সংগ্ৰহ

বাহ্যিক সংযোগ
 
  ৰ সমালোচনা
 

শ্ৰেণী:ইংৰাজী চলচ্চিত্ৰ
300পুথিভঁৰালটোৰ মূল অধ্যয়ন কোঠা
আমেৰিকা যুক্তৰাষ্ট্ৰৰ ৰাজধানী ৱাশ্বিংটন ডি.চি.ৰ কেপিটল হিলত ( ) অৱস্থিত লাইব্ৰেৰী অব্ কংগ্ৰেছ () পুথিভঁৰালৰ মজিয়াৰ কালি ২৬.১৪ হেক্টৰ (৬৪.৬ একৰ) আৰু ইয়াত থকা কিতাপৰ ৰেকবোৰ লগ লগালে দৈৰ্ঘ্য হ'বগৈ ৮৬০ কিলোমিটাৰ (৫৩৫ মাইল) আমেৰিকাৰ তত্কালীন ৰাষ্ট্ৰপতি টমাছ জেফাৰছনৰ ( ) হাতত এই পুথিভঁৰালটোৰ সূচনা হৈছিল জেফাৰছনে পাঁচ হাজাৰ ডলাৰ ব্যয় কৰি কেপিটল প্ৰসাদৰ (আমেৰিকাৰ কেন্দ্ৰীয় চৰকাৰৰ প্ৰধান কৰ্মকেন্দ্ৰ) এটা অংশত ১৮০০ চনৰ ২৪ এপ্ৰিলত এটা সৰু পুথিভঁৰাল আৰম্ভ কৰে কেৱল কংগ্ৰেছৰ লোকেহে ব্যৱহাৰ কৰিব পাৰিছিল বাবে তাক 'লাইব্ৰেৰী অব্ কংগ্ৰেছ' নামেৰে জনা গৈছিল ১৮১৪ চনত ইংৰাজ সৈন্যই কেপিটল প্ৰাসাদ অধিকাৰ কৰে আৰু এই পুথিভঁৰালটো পুৰি নিশ্চিহ্ন কৰি দিয়ে অৱসৰ গ্ৰহণৰ পাচত জেফাৰছনে আকৌ এই পুথিভঁৰাল স্থাপন কৰাত আগভাগ লয় আৰু ১৮৯৭ চনত কংগ্ৰেছৰ সহযোগিতাত নতুনকৈ এই পুথিভঁৰালটো স্থাপন কৰা হয় 

'লাইব্ৰেৰী অব্ কংগ্ৰেছ'ত ২ কোটি ৯০ লাখৰো অধিক কিতাপ আছে (১৯৯৮ চনৰ পৰিসংখ্যা অনুসৰি) সভ্যতাৰ আদি পৰ্বৰ পৰা অত্যাধুনিক প্ৰযুক্তিযুক্ত ('পেপিৰাছ'ত লিখা কিতাপৰ পৰা মাইক্ৰোফিল্ম) সকলো গ্ৰন্থই তাত সুৰক্ষিত হৈ আছে অতি বিজ্ঞানসন্মতভাৱে সজাই ৰখা বাবে যেতিয়াই, যাৰ যি প্ৰয়োজন, তেওঁ মুহূৰ্ততে সেইটো পাব পাৰে দৈনিক ইয়াত কিতাপৰ সংখ্যা বাঢ়িয়েই আছে এই পুথিভঁৰালত চাৰে তিনি কোটি পাণ্ডুলিপি আৰু লিখিত দলিল সংৰক্ষণ কৰা হৈছে তাৰ ভিতৰত আমেৰিকাৰ ৰাষ্ট্ৰপতিসকলৰ কাগছ-পত্ৰ, শিল্পীৰ পাণ্ডুলিপি আৰু ছবি, বিজ্ঞানীসকলৰ আৱিষ্কাৰৰ খচৰাও আছে তদুপৰি আছে চল্লিশ লাখ মেপ, ষাঠি লাখ গানৰ স্বৰলিপি, চিঠিপত্ৰ, বাদ্যযন্ত্ৰ, ৰেকৰ্ড, টেপ, কেছেট এক কোটি ঐতিহাসিক ফটো আৰু ছবিয়েও ইয়াত স্থান পাইছে দৈনিক বাৰশখন বিভিন্ন ভাষাৰ বাতৰিকাকত এই পুথিভঁৰালত ৰখা হয় পুথিভঁৰালটোৰ অমূল্য সংগ্ৰহৰ ভিতৰত আছে গুটেনবাৰ্গে ছপা কৰা প্ৰথম বাইবেল আমেৰিকা যুক্তৰাষ্ট্ৰত যিমানবোৰ কিতাপ প্ৰকাশিত হয়, তাৰ গ্ৰন্থস্বত্ব অনুমোদন কৰাৰ ভাৰ 'লাইব্ৰেৰী অব্ কংগ্ৰেছৰ' ওপৰত বৰদিনৰ ছুটী আৰু ১ জানুৱাৰীৰ বাহিৰে বছৰৰ আন আটাইকেইটা দিনত এই লাইব্ৰেৰী খোলা থাকে ইয়াৰ অধ্যয়ন কোঠা ২৩ টা 

উত্স
 সংক্ষিপ্ত অসমীয়া বিশ্বকোষ

শ্ৰেণী:পুথিভঁৰাল
দ্য লাষ্ট কিচ () অম্বুজ গুপ্তাৰ পৰিচালনাত ১৯৩১ চনত নিৰ্মিত ব্ৰিটিছ ভাৰতৰ এখন নিৰ্বাক চলচ্চিত্ৰ ঢাকাৰ নবাব পৰিয়ালে নিৰ্মাণ কৰা এই ছবিখন পূৰ্ববংগৰ (বৰ্তমান বাংলাদেশ) প্ৰথম পূৰ্ণদৈৰ্ঘ্যৰ ছবি আছিল ঢাকাত শ্বুটিং কৰা ছবিখনৰ পোষ্ট প্ৰডাকচনৰ কাম কলকাতাত কৰা হৈছিল মুকুল থিয়েটাৰত দ্য লাষ্ট কিচক  মুক্তি দিয়া হৈছিল 

ঢাকাৰ বেশ্যালয়ৰ পৰা অনা ললিতা আৰু চাৰুবালা দেৱীয়ে অভিনয় কৰা ছবিখন কলিকতাৰ আৰোৰা ফিল্ম কোম্পানীক বিক্ৰী কৰি দিয়া হয়
কাহিনী
ছবিখনৰ সম্পূৰ্ণ কাহিনীভাগ অজ্ঞাত, আৰু ইয়াৰ উৎসৰ ভিন্নতা আছে খাজা শাহেদে কয় যে কাহিনীটো পৰিয়ালৰ দুজন সদস্যৰ মাজত হোৱা সংঘাতৰ বিষয়ে খাজা জাহিৰে কয় যে এই কাহিনীভাগত নায়কৰ পত্নীক অপহৰণ কৰা হৈছিল আৰু তাৰ পিছত নায়কে তেওঁক খলনায়কৰ শোৱা কোঠাত বিচাৰি পাইছিল আৰু তাৰ ফলত হোৱা সংঘৰ্ষত  নায়ক আৰু তেওঁৰ পত্নী দুয়োৰে মৃত্যু হৈছিল
নিৰ্মাণ
১৯২৮ চনত জগন্নাথ মহাবিদ্যালয়ৰ ক্ৰীড়া প্ৰশিক্ষক অম্বুজ গুপ্তাই নিৰ্বাক ছবি সুকুমাৰী পৰিচালনা কৰে ১৯২৯ চনৰ অক্টোবৰ মাহত সেই প্ৰকল্পটো শেষ কৰাৰ কিছু দিনৰ পিছতে তেওঁ দ্য লাষ্ট কিচৰ কাম আৰম্ভ কৰে ছবিখনৰ চিত্ৰগ্ৰহণ খাজা আজাদ আৰু খাজা আজমলে কৰিছিল ১৪ বছৰীয়া মুখ্য অভিনেত্ৰী ললিতাক ঢাকাৰ বাদামতলি বেশ্যালয়ৰ পৰা আৰু সহযোগী অভিনেত্ৰী চাৰুবালা দেৱীক কুমাৰতুলি বেশ্যালয়ৰ পৰা অনা হয় ব্ৰিটিছ ভাৰতৰ তেতিয়াৰ বংগ প্ৰদেশৰ পূব অংশত এই প্ৰকল্পৰ সম্পূৰ্ণ চিত্ৰগ্ৰহণ কৰা হয় আৰু কলকাতাত পোষ্ট প্ৰডাকচনৰ কাম কৰা হয়

বঙালী, ইংৰাজী আৰু উৰ্দু এই তিনিটা ভাষাত ছবিখনৰ টাইটেল কাৰ্ড তৈয়াৰ কৰা হৈছিল গুপ্তই প্ৰথম দুটা ভাষাত টাইটেল কাৰ্ড ৰচনা কৰিছিল আৰু উৰ্দু কাৰ্ডসমূহ পিছত ড ডব্লিউ এইচ আন্দালিব ছাদানীয়ে প্ৰস্তুত কৰিছিল দ্য লাষ্ট কিচক পূৰ্ণদৈৰ্ঘ্যৰ প্ৰথম বাংলাদেশী ছবি বুলি গণ্য কৰা হয় এইখন ঢাকা ৰাজ-পৰিয়ালে নিৰ্মাণ কৰিছিল
মুক্তি
১৯৩১ চনত মুকুল টকীজত (বৰ্তমান আজাদ চিনেমা) দ্য লাষ্ট কিচ মুক্তি পায় প্ৰিমিয়াৰত অংশগ্ৰহণ কৰা অধ্যাপক ৰমেশ চন্দ্ৰ মজুমদাৰে খাজা শাহেদ আৰু বেবী টুনটুনক দুটা সোণৰ পদক প্ৰদান কৰে সেই বছৰতে কলকাতাৰ আৰোৰা ফিল্ম কোম্পানীয়ে ছবিখন বিতৰণৰ বাবে দ্য লাষ্ট কিচৰ একমাত্ৰ প্ৰিন্টটো ক্ৰয় কৰে বৰ্তমান ছবিখনৰ প্ৰিন্ট আৰু নিগেটিভ হেৰাই যোৱা বুলি গণ্য কৰা হয়

ছবিখন সম্পূৰ্ণ হোৱাৰ পিছতে ছবিখনৰ অভিনেতা-অভিনেত্ৰী আৰু ক্ৰু পৃথক হৈ পৰে ললিতা আৰু চাৰুবালা দেৱী নামৰ অভিনেত্ৰী দুগৰাকীয়ে নিজৰ বেশ্যালয়লৈ উভতি যায় আৰু পৰিচালক অম্বুজ গুপ্তই কলিকতালৈ গুছি যায়
টোকা

তথ্যউৎস

 বাহ্যিক সংযোগ 
 
শ্ৰেণী:১৯৩১ বৰ্ষৰ চলচ্চিত্ৰ
শ্ৰেণী:নিৰ্বাক চলচ্চিত্ৰ
শ্ৰেণী:বাংলাদেশৰ চলচ্চিত্ৰ
শ্ৰেণী:ভাৰতৰ চলচ্চিত্ৰ
দ্য শ্বোলে গাৰ্ল () আদিত্য সৰ্পোতদাৰ পৰিচালিত আৰু শ্ৰাৱণী দেওধৰ, সাই দেওধৰ আৰু শক্তি আনন্দ প্ৰযোজিত ২০১৯ চনৰ হিন্দী ভাষাৰ এখন জীৱনীমূলক নাট্যধৰ্মী ছবি ফৈজল আখতাৰ আৰু শ্ৰবাণী দেওধৰৰ দ্বাৰা ৰচিত এই ছবিখন ভাৰতৰ প্ৰথম ষ্টাণ্ট অমেন ৰেশমা পাঠানৰ জীৱনৰ ওপৰত আধাৰিত বিদিতা বেগে পাঠানৰ চৰিত্ৰত অভিনয় কৰাৰ বিপৰীতে চন্দন ৰায় সন্যাল, ৰাজকুমাৰ ৰোডে আৰু আদিত্য লখিয়াই সহযোগী চৰিত্ৰত অভিনয় কৰিছে

এই শিৰোনামটোৱে শ্বোলেক বুজায়, যিখন ছবিত পাঠানে হেমা মালিনীৰ বাবে ষ্টাণ্ট ডাবল হিচাপে কাম কৰিছিল এই ভূমিকাত প্ৰস্তুতি চলাবলৈ বেগে যুদ্ধকলাৰ প্ৰশিক্ষণ লৈছিল তেওঁ লগতে কয় যে তেওঁ শ্বোলে ছবিখনৰ টংগা দৃশ্যটো "অন্ততঃ ১০০ বাৰ চাইছিল, যাতে এই চৰিত্ৰটো আয়ত্ত কৰিব পাৰে" ২০১৯ চনৰ ৩ মাৰ্চত অফিচিয়েল ট্ৰেইলাৰ মুক্তি পায় আৰু ছবিখন আন্তৰ্জাতিক মহিলা দিৱসৰ দিনা ৮ মাৰ্চত অনলাইন ষ্ট্ৰীমিং প্লেটফৰ্ম 5 ত মুক্তি পায়

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:জীৱনীমূলক চলচ্চিত্ৰ
দ্য ষ্ট'ৰি অৱ পুপু (জাপানী: , পুপু নো মনোগাটাৰি) ১৯৯৮ চনৰ এটা জাপানী চলচ্চিত্ৰ যি কেন্সাকু ৱাটানাবে দ্বাৰা লিখিত আৰু পৰিচালিত ছাকুৰা উয়েহাৰা আৰু ৰেইকো মাটছুও মুখ্য চৰিত্ৰত অভিনয় কৰিছে কাহিনীখন দুজন অৰাজনৈতিক স্বভাৱৰ ছোৱালীৰ বিষয়ে, যিসকলে এখন ৰোড ট্ৰিপত এটা পোৱালি গাহৰি পুপুৰ কবৰলৈ যাত্ৰা কৰে এইটো ৱাটানাবেৰ পৰিচালনাৰ প্ৰথম চলচ্চিত্ৰ কাল্ট চলচ্চিত্ৰ পৰিচালক ছেইজুন ছুজুকিয়ে এটা সৰু ভূমিকাত অংশগ্ৰহণ কৰিছে

চৰিত্ৰৰ তালিকা
 ছাকুৰা উএহাৰা  চুজু
 জুন কুনিমুৰা  কিজিমা
 তাতছুশি ওমৰি  গেছুও
 ৰেইকো মাটছুও  ফু
 যোশিঅ' হাৰাডা  জোজি
 ছেইজুন ছুজুকি  বুঢ়া মানুহ
 ৰেই ইয়ামানাকা  ট্ৰাংক মেন
 মিৎসুআকি টুদা  ইৰুকা
 দাইজো ছাকুৰাই  গলফাৰ

বাহ্যিক সংযোগ
 
 দ্য ষ্ট'ৰি অৱ পুপু 
 ৱেবছাইট 

তথ্যসূত্ৰ

শ্ৰেণী:জাপান
শ্ৰেণী:চলচ্চিত্ৰ
দ্য ষ্টাৰী নাইট হৈছে ডাচ পোষ্ট-ইম্প্ৰেছনিষ্ট চিত্ৰশিল্পী ভিনচেণ্ট ভেন গঘৰ দ্বাৰা তৈল মাধ্যমত কৰা এখন কেনভাচ চিত্ৰ এই চিত্ৰ খন ১৮৮৯ চনৰ জুন মাহত অংকিত কৰা হৈছিল , ইয়াত সূৰ্যোদয়ৰ ঠিক আগতে ছেইণ্ট-ৰেমি-ডি-প্ৰভেন্সত থকা তেওঁৰ আশ্ৰয় কোঠাৰ পূব দিশৰ খিৰিকীৰ পৰা দৃশ্যটো দেখুওৱা হৈছে, য'ত এখন কাল্পনিক গাওঁ যোগ দিয়া হৈছেএই চিত্ৰ খন  ১৯৪১ চনৰ পৰা নিউয়ৰ্ক চহৰৰ আধুনিক কলা সংগ্ৰহালয়ৰ স্থায়ী সংগ্ৰহত আছে, যি লিলি পি ব্লিছ বেকুৱেষ্টৰ জৰিয়তে অধিগ্ৰহণ কৰা হৈছে এই চিত্ৰক ভেন গঘৰ প্ৰসিদ্ধ ৰচনা হিচাপে ব্যাপকভাৱে গণ্য কৰা হয়, দ্য ষ্টাৰী নাইট হৈছে পাশ্চাত্য কলাৰ আটাইতকৈ স্বীকৃত চিত্ৰসমূহৰ ভিতৰত এখন
আশ্ৰয়স্থল
200ছেইণ্ট-পল-ডি-মাউচোল আশ্ৰয় গৃহ
১৮৮৮ চনৰ ২৩ ডিচেম্বৰৰ পিছৰ এদিনত গঘে তেওঁৰ বাওঁ কাণৰ স্ব-বিকৃতকৰণ কৰে, ইয়াৰ পিছত তেওঁ স্বেচ্ছাই ১৮৮৯ চনৰ ৮ মে তাৰিখে ছেইণ্ট-পল-ডি-মাউচোল মানসিক বিকাৰৰ আশ্ৰয় স্থলত ভৰ্তি হয়  ছেইণ্ট-পল-ডি-মাউচোলত সাধাৰণতে সম্পদশীল লোকসকলক সেৱা আগবঢ়াইছিল আৰু ভেন গঘ ভৰ্তি হোৱাৰ সময়ত ইয়াত আধাতকৈও কম মানুহ আছিল, সেয়ে তেওঁক কেৱল দ্বিতীয় মহলাৰ শোৱনি কোঠাৰ বাদেও পেইণ্টিং ষ্টুডিঅ' হিচাপে ব্যৱহাৰৰ বাবে তলৰ মহলাৰ কোঠাও দখল কৰিবলৈ অনুমতি দিয়া হৈছিল

ছেইণ্ট-ৰেমি-ডি-প্ৰভেন্সৰ আশ্ৰয়স্থলত থকা সময়ছোৱাত গঘে আৰ্লেছত আৰম্ভ কৰা চিত্ৰসমূহৰ চৰ্চা অব্যাহত আছিল  এই সময়ছোৱাত তেওঁ তেওঁৰ কেৰিয়াৰৰ কেইখনমান সৰ্বশ্ৰেষ্ঠ চিত্ৰ অংকন কৰে, যি সমূহৰ ভিতৰত আছে ১৮৮৯ চনৰ মে মাহৰ পৰা অংকন আৰম্ভ কৰা আইৰিছ (বৰ্তমান জে পল গেটি সংগ্ৰহালয়ত সংৰক্ষণ হৈ আছে)আৰু ১৮৮৯ চনৰ ছেপ্টেম্বৰত আৰম্ভ কৰা তেওঁ ব্লু আত্ম-প্ৰতিকৃতি ষ্টাৰী নাইট জুনৰ মাজভাগত প্ৰায় ১৮ জুনৰ ভিতৰত অংকন কৰা হৈছিল সেই তাৰিখত তেওঁ তেওঁৰ ভায়েক থিঅ'লৈ এটা বাৰ্তা লিখি কৈছিল যে তেওঁ এখন তাৰকাযুক্ত আকাশ সম্পৰ্কে নতুনকৈ অধ্যয়ন কৰি আছে

তথ্য সংগ্ৰহ

শ্ৰেণী:চিত্ৰ
শ্ৰেণী:ভিনচেণ্ট ভেন গঘৰ চিত্ৰ
দ্য স্কাই ইজ ফলিং () হ'ল ২০০১ চনত আমেৰিকান সাহিত্যিক ছিডনী শ্বেলডনৰ দ্বাৰা ৰচিত এক উপন্যাস

কাহিনীৰ সাৰাংশ
যদি আমেৰিকাত এক ৰাজপৰিয়াল থাকিলহেতেন তেন্তে নিশ্চয়কৈ সেয়া ৱিনথ্ৰপ পৰিয়াল হ'লহেতেন জনসেৱা,প্ৰচূৰ দান বৰঙনি আৰু গ্লেমাৰসম্পন্ন জীৱন যাপন আদিৰ জৰিয়তে গোটেই বিশ্বজুৰি জনপ্ৰিয়তা অৰ্জন কৰা ৱিনথ্ৰপ সকল প্ৰায় ভগৱানৰ শাৰীত পৰিছিল কিন্তু এবছৰৰ ভিতৰতে টেইলৰ ৱিনথ্ৰপ,তেওঁৰ পত্নী,জীয়ৰী আৰু দুই পুত্ৰই কিছুমান "দুৰ্ঘটনা"ত মৃত্যু বৰণ কৰে 
ৱাছিংটন টিভি নেটৱৰ্কৰ আকৰ্ষণীয় যুৱ আঁত ধৰোতা ডেনা ইভান্সে ইয়াত কিবা গূঢ় ৰহস্য লুকাই থকা বুলি অনুভৱ কৰে আৰু ৰহস্যৰ সন্ধানত নামি পৰে আমেৰিকান উচ্চ বিষয়া ৰজাৰ হাডচনে তাইক সহায় কৰে হত্যাকাৰীৰ সন্ধানত ডেনাই ফ্ৰান্স,ৰাছিয়া ইটালী আদি অনেক দেশলৈ যাবলগীয়া হয় আৰু ক্ৰমে ক্ৰমে তাই অধিক ৰহস্যৰ মাজলৈ সোমাই যায় এক ভয়াল নিগনি মেকুৰীৰ খেলৰ মাজত ডেনা বন্দী হয় যাক মৃত্যুৱে পলে পলে অনুসৰণ কৰি থাকে অৱশেষত ডেনাই  হত্যাৰ কাৰণ বিচাৰি পায় ৰাছিয়াৰ পৰা চোৰাং প্লুটনিয়ামৰ বিক্ৰী সন্দৰ্ভতেই টেইলৰ ৱিনথ্ৰপৰ এক সংগীয়ে তেওঁক সবংশে ধ্বংস কৰে কিন্তু ডেনাই এই সংগীৰ নাম জনাৰ আগতেই তাইৰ ওপৰত কেইবাটাও প্ৰাণঘাতী আক্ৰমণ হয় তেতিয়া তাই ৰজাৰ হাডচনৰ সহায় বিচাৰে কিন্তু  ঘটনাক্ৰমত ওলাই পৰে যে হাডচনেই সেই সংগী আৰু তেৱেই ডেনাক হত্যাৰ চেষ্টা চলাইছিল অৱশেষত ডেনাই সকলো ফাদিল কৰিবলৈ সক্ষম হয় আৰু পলাবলৈ কৰা এক চেষ্টাত  হাডচন পৰিয়াল মৃত্যুমুখত পৰে শ্বাসৰূদ্ধকাৰী এই অভিযানৰ অন্তত ডেনাই জেফ আৰু তুলি লোৱা সন্তান কেমলৰ সৈতে সুখত থাকে

গ্ৰন্থালোচনা
মাউথশ্বাটে ইয়াক পাঁচটা তৰাৰ ভিতৰত চাৰিটা দি কৈছে "এখন উপভোগ্য ৰহস্য উপন্যাসৰ আটাইকেইটা উপাদানেই ইয়াত আছে-এক নিখুঁট পটভূমি,ৰহস্যময় চৰিত্ৰ,সঠিক গতি,বিশ্বাসযোগ্য যুক্তি আৰু এক পৰিপূৰক সামৰণি" গুডৰীড ডট কমে ইয়াক ৫টাৰ ভিতৰত ৩.৪টা তৰা দিয়ে তাত ভেৰোণিকা ছিংগলটোনে কয় "তুমি যদি এক দ্ৰুতগতিৰ ৰহস্য উপন্যাস ভাল পোৱা তেন্তে ইয়াক পঢ়া উচিত"

লগতে চাওক
ছিডনী শ্বেলডন

তথ্য সংগ্ৰহ

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস